Bol prijatý liberálny Zákonník práce za pani Radičovej? Bol. Stúpala nezamestnanosť? No stúpala.

Výrok Roberta Fica hodnotíme ako pravdivý. Za vlády Ivety Radičovej bol skutočne prijatý liberálny Zákonník práce s účinnosťou od 1. januára 2012. V roku 2012 podľa údajov Štatistického úradu SR (1 - 3. štvrťrok 2012) zároveň rástla aj nezamestnanosť. Demagog.sk nehodnotí, či nezamestnanosť rástla práve pre prijatie Mihálovho Zákonníka práce. Mihálov zákonník práce bol prijatý v r. 2011 s účinnosťou od 1. januára 2012 a v r. 2012 (údaje sú k dispozícii iba za 1 - 3. štvrťrok) sa nezamestnanosť podľa Štatistického úradu SR zvyšovala: "Nezamestnanosť druhý štvrťrok po sebe medziročne rástla. Oproti 1. štvrťroku 2011 sa zvýšila o 8,1 tis. (o 2,2 %) na 380,3 tis. osôb. Miera nezamestnanosti sa medziročne zvýšila o 0,2 p. b. na 14,1 %. U žien vzrástla o 0,5 p. b. na 14,4 % a u mužov klesla o 0,2 p. b. na 13,8 %. V medzikvartálnom porovnaní (1. štvrťrok 2012 oproti 4. štvrťroku 2011) klesla sezónne očistená nezamestnanosť o 1,7 % na 368,9 tis. osôb." "Tempo medziročného rastu nezamestnanosti sa z 2,2 % v 1. štvrťroku zrýchlilo na 4,2 % v 2. štvrťroku. Počet nezamestnaných v absolútnom vyjadrení oproti 2. štvrťroku 2011 vzrástol o 14,8 tis. na 368 tis. osôb. Miera nezamestnanosti sa medziročne zvýšila o 0,4 p. b. na 13,6 %. U žien vzrástla o 1,1 p. b. na 14 % a u mužov klesla o 0,2 p. b. na 13,3 %. V medzikvartálnom porovnaní (2. štvrťrok oproti 1. štvrťroku) klesla sezónne očistená nezamestnanosť o 3,4 tis. (o 0,9 %) na 374,9 tis. osôb." "Tempo medziročného rastu nezamestnanosti sa v jednotlivých štvrťrokoch tohto roka postupne zrýchľovalo až na 4,7 % v 3. štvrťroku. Počet nezamestnaných v absolútnom vyjadrení oproti 3. štvrťroku 2011 vzrástol o 16,7 tis. na 371,3 tis. osôb. Miera nezamestnanosti sa medziročne zvýšila o 0,5 p. b. na 13,7 %. U žien vzrástla o 1,2 p. b. na 14,5 % a u mužov klesla o 0,1 p. b. na 13 %. V medzikvartálnom porovnaní (3. štvrťrok oproti 2. štvrťroku) vzrástla sezónne očistená nezamestnanosť o 2,6 tis. (o 0,7 %) na 376,3 tis. osôb." Podľa denníka SME (.jpg) priniesol vtedajší Zákonník práce tieto zmeny:

O liberálnosti Zákonníka práce informuje denník Pravda :

"Nový Zákonník práce, ktorý je účinný od začiatku septembra, patrí podľa Inštitútu finančnej politiky pri ministerstve financií k desiatim najliberálnejším v rámci krajín OECD."

Od 1. januára 2013 platí novela Zákonníka práce z dielne ministra Richtera.

nezamestnanosti nezamestnaných nezamestnaných SME Pravda novela


Nasľubovali pred voľbami množstvo vecí a spomeňme si, že jedna zo základných agend, napríklad SDKÚ pred voľbami bolo, že treba znížiť dane, nie zvyšovať dane, že treba predĺžiť podporu vyplácania podpory v nezamestnanosti zo 6 na 12 mesiacov a podobné opatrenia ...

V programe sa explicitne neuvádza znižovanie daní ale len, že náročné ciele chcú dosiahnuť bez ďalšieho zvyšovania daňového a odvodového zaťaženia. Predĺženie vyplácania podpory v nezamestnanosti zo 6 na 12 mesiacov nie je obsiahnuté v predvolebnom programe SDKÚ-DS. V tejto súvislosti uvádzajú len zámer kombinovať prácu a dávky pre dlhodobo nezamestnaných a zlepšenie poradenských služieb pre nezamestnaných. Podľa portálu aktuálne.sk však SDKÚ-DS v roku 2009 navrhovalo predĺženie vyplácania podpory v nezamestnanosti zo 6 na 12 mesiacov. V januári 2009 tiež SDKÚ hovorila o potrebe znížiť rovnú daň na 16% , za obdobie "pred voľbami" to ale už nepovažujeme.

programe
aktuálne.sk
o potrebe znížiť rovnú daň na 16%


Zobrali ste im invalidný dôchodok. My sme jej potom na základe rozhodnutia ústavného súdu museli za miliardu korún vrátiť tieto dôchodky.

Demagog.sk nezistil žiadny relevatný zdroj, ktorý by uvádzal aké boli náklady na vrátenie invalidných dôchodkov. Odhady o objeme prostriedkov vyčlenených na tento účel sa rozchádzajú. Marcela Eckerová z kancelácie verejného ochrancu práv v článku uverejnenom v denníku SME, 10. júna 2009 vysvetľuje, kto má právo na vrátenie invalidného dôchodku: " Nález Ústavného súdu Slovenskej republiky zo 7. júna 2006 sa vzťahuje na prípady, keď pri kontrolnej lekárskej prehliadke určenej pred 1. januárom 2004 s lehotou jej uskutočnenia po 31. decembri 2003 posudzovala Sociálna poisťovňa trvanie invalidity na nárok na invalidný dôchodok podľa zákona o sociálnom poistení, ktorý nadobudol účinnosť až 1. januára 2004. A na jej základe bol invalidný dôchodok znížený alebo odňatý. Rovnako sa uvedené vzťahuje na poberateľov invalidného alebo čiastočného invalidného dôchodku, ktorým pri kontrolnej lekárskej prehliadke vykonanej pred 1. januárom 2004 nebola určená lehota jej ďalšieho uskutočnenia, no Sociálna poisťovňa im napriek tomu po 1. januári 2004 prehodnotila trvanie invalidity podľa zákona o sociálnom poistení. Ústavný súd Slovenskej republiky konštatoval, že takéto prehodnocovanie invalidity bolo protizákonné a Sociálna poisťovňa je povinná znížené respektíve odňaté invalidné dôchodky vrátiť ." V dokumente "Prehľad najvýznamnejších legislatívnych zmien v sociálnom poistení a dôchodkovom sporení prijatých od júla 2006 do 31. decembra 2008" (. rtf ) sa píše: "...novelou zákona o sociálnom poistení s účinnosťou od 1. 10. 2006 bola riešená situácia poberateľov invalidného dôchodku, ktorým bol invalidný dôchodok odňatý, prípadne jeho suma znížená podľa protiústavného ustanovenia. Následne na to Sociálna poisťovňa postupne prehodnotila a prinavracia invalidné dôchodky tým invalidným dôchodcom, ktorým boli nespravodlivo odňaté." Celkovú sumu, ktorú Sociálna poisťovňa vyplatila sa nám zistiť nepodarilo. V článku portálu SME (7. septembra 2006) sa ako predpokladaná čiastka udáva 900 miliónov slovenských korún. Rovnakú sumu uvádzal aj denník Pravda (29. júla 2006). O mesiac neskôr denník Pravda (31. augusta 2006) informoval, že by sa náklady na vyplácanie do roku 2010 mohli vyšplhať až na 2, 6 miliardy korún. Dátum zverejnenia analýzy: 12.02.2013 Naspäť Nahlásiť chybu

Eckerová rtf SME uvádzal Pravda


Predseda parlamentu voľakedy Jozef Migaš vyslovoval nedôveru vlastnému premiérovi, ale nebolo ich dosť, teraz sa to udialo opačne.

SME:
NoveSlovo
4 poslanci


O tom ako prebiehal proces s Bystríkom Janíkom, každý na Slovensku vie. Ale dve poznámky musím povedať, že on bol oslobodený práve mojím senátom. Potom krajský súd vyslovil určitý právny názor a ja na rozdiel od ancikrista Hlinu mám čisté svedomie.

Senát Štefana Harabina františkánskeho kňaza Bystríka Janíka skutočne najprv oslobodil. A tiež, prípad mu neskôr vrátil krajský súd, aby rozhodol nanovo. Štefan Harabin však opomína vážne faktické okolnosti, ktoré na prípad a jeho konanie vrhajú iné svetlo. Výrok preto hodnotíme ako zavádzanie. Štefan Harabin bol predsedom senátu, ktorý v roku 1985 oslobodil stíhaného františkána Bystríka Janíka. Janík bol obžalovaný za podvod, Ústav pamäti národa píše o „vykonštruovanom pláne ŠtB”. Janík bol tajne vysväteným franktiškánskym kňazom, kvôli čomu sa o neho v rámci „akcie Vír” zaujímala ŠtB. Po jednom z jej zásahov prerušil kontakt s laikmi, aby ich neohrozoval. Jednou z nich bola aj žena, ktorá mu predtým pomáhala - dávala mu peniaze. Po Janíkovom odchode si jeho konanie vysvetlila tak, že ich od nej chcel vylákať. A rozpovedala to príbuznému, ktorý pracoval v ŠtB. Podľa zhrnutia prípadu Ústavu pamäti národa žena vypovedala zmätočne, no peniaze podľa nej neboli pôžičkou. ŠtB chcela Janíka najprv obviniť z marenia dozoru nad cirkvou, neskôr sa podľa ÚPN priklonila k obvineniu z podvodu. Po oslobodzujúcom rozsudku sa prípad dostal na Krajský súd. Podľa ÚPN ho kraj vrátil Harabinovmu senátu s odôvodnením „podrobnejšie ozrejmiť rozsah vecí a peňazí, poskytnutých poškodenou obvinenému”. „ Prokurátor sa odvolal a nadriadený odvolací súd vyslovil právny názor, že pána Bystríka Janíka treba odsúdiť, pretože je vinný z podvodu”, stálo na Harabinovom webe, keď tento kandidoval za prezidenta. Vo februári 1986 Harabinov senát Janíka odsúdil na 28 mesiacov nepodmienečne za podvod. Prispela k tomu zmenená výpoveď ženy, ktorá Janíkovi dala peniaze. „ Pravý dôvod tkvel však v objednávke režimu potrestať takto aspoň jedného z tajných františkánov”, uvádza Fórum Pamäť národa ÚPN. „Boží človek vadil komunistickému zriadeniu. Prečo mu vadil? Kvôli svojej viere alebo kvôli tomu, že dokázal poukázať na nedostatky ministerstva kultúry, ktoré sa malo starať o kultúrne pamiatky,“ spomínal Harabin po rokoch pre DenníkN.

píše
rozpovedala
zhrnutia
ÚPN
stálo na
uvádza
spomínal


Sami sa dve strany vylúčili zo spolupráce s nami. To vnímame, akože tí veľmi dôrazne, to znamená jedna strana, ktorej zástupca tu bol, pán Sulík a potom čosi, čo teda ani nepovažujem za stranu, lebo neviem, či to je strana, koalícia, hnutie, neviem proste, čo to je, to proste na čom čele je pán Matovič. Tak tí takisto povedali, že s nami spolupracovať nebudú.

Na základe vyjadrení Daniela Lipšica, Igora Matoviča a Richarda Sulíka hodnotíme výrok ako pravdivý. Koalícia OĽaNO-NOVA a strana Sloboda a Solidarita definovali svoje priority a odmietli spoluprácu so stranou SMER-SD na akejkoľvek úrovni. "Dámy a páni, keď vznikala koalácia OĽaNO-NOvA, sme jednoznačne povedali, že so SMER-om do vlády nepôjdeme," povedal Daniel Lipšic po podpísaní Deklarácie zodpovednosti za Slovensko. (vo videu od 2:16) Richard Sulík a strana SaS posiela svojim pravicovým partnerom Deklaráciu zodpovednosti za Slovensko, kde by sa pravicové strany zaviazali, aby vytvorili spoločnú pravicovú vládu. K deklarácii sa ešte nevyjadrili strany Sieť, KDH a MOST-HÍD.

odmietli videu posiela


Ja viem, že náš problém podnikateľského sektoru je dnes v tom, že zisková marža prevažne väčšiny subjektov (malé a stredné podniky) je asi 2 alebo 4%.

Z dostupného grafu zverejnenom portálom etrend.sk vyplýva, že zisková marža v sektoroch stavebníctva, služieb, priemyslu a obchodu v roku 2010 sa pohybovala medzi 2-8%. Neuvádza sa však o aké veľké podniky sa jedná.

etrend.sk


O eurovale, o ESM, o trvalom eurovale sa rozhodlo minulý rok. Na texte, ktorý sa schvaľoval v parlamente, Smer vôbec neparticipoval, to znamená vyrokoval ho minister financií, podpísala ho premiérka Radičová, schválila ho vláda minulá, to znamená nebola to naša účasť, za našej účasti, ale bol to záväzok Slovenskej republiky, urobila to predchádzajúca vláda,

Agentúry SITA a TASR potvrdzujú, že prijatie Európskeho mechanizmu pre stabilitu, resp. trvalého eurovalu bolo odsúhlasené predchádzajúcou vládou vo februári 2012. Až po schválení majetkovej účasti Slovenska na ňom, ktoré bolo pôvodne naplánované na apríl musí Slovenská republika pristúpiť k úhrade peňažných prostriedkov do EMS.

SITA TASR


...nie je treba zabúdať, že žijeme v krajine, kde podľa výskumov viac ako 50% ľudí nepozná žiadneho gaya alebo lesbu.

Demagog.SK našiel dva výskumy zaoberajúce sa problematikou spolužitia s inak sexuálne orientovanou osobou vo svojom okolí. Podľa výskumu z roku 2002 nepoznalo takúto osobu viac ako 50 % opýtaných, podľa výskumu z roku 2006 to bolo takmer 50 % opýtaných. Keďže novší údaj uvádza menej ako 50 %, hodnotíme výrok ako nepravdivý. Je však nutné dodať, že sa jedná o prieskumy staršieho dáta (2002 a 2006), ktoré už dnes nemusia zodpovedať skutočnosti. Aktuálnejšie údaje sme však nezískali. Článok (.pdf, s. 445) Postavenie sexuálnych menšín vydaný v roku 2002 položil respondentom otázku " Poznáte osobne niekoho, o kom viete, že je homosexuál alebo lesbička?". Vo všetkých opýtaných skupinách odpovedajú záporne vo viac ako 50 percentách. Zdroj: Postavenie sexuálnych menšín Slovenský inštitút mládeže v roku 2006 uskutočnil prieskum (.pdf, s. 4) pre kampaň Každý iný - všetci rovný. Jednou z otázok v prieskume bola aj otázka, či opytovaní poznajú niekoho s inou sexuálnou orientáciou. " Pri tejto otázke takmer polovica respondentov uviedla, že nevedia, či v ich okolí je nejaký gay alebo lesbička ."

Článok prieskum


Podľa mňa každý človek maďarskej národnosti na Slovensku by skončil veľmi nešťastný v momente, kedy by opustil hospodárske prostredie Slovenskej republiky a musel by fungovať podľa pravidieľ hospodárskeho prostredia v Maďarsku. Zrazu by platil zásadne vyššie dane, mal by oveľa horšie podnikateľské prostredie.

Hoci je v Maďarsku od januára zavedená rovná daň na úrovni 16%, v prípade príjmov osôb sa ale aplikuje "superhrubá mzda" , čo znamená daňové zaťaženie vo výške 20.32 % . Iná situácia je v oblasti firemných daní, kde nastalo zníženie korporátnej dane z 19% na 10% pre firmy s obratom do 500 mil. forintov (cca 1,87 mil. eur). Pri vyšších obratoch sa používa sadzba 19%. Keďže nevieme presne povedať čo všetko sa dá započítať do podnikateľského prostredia a informácie hovoria, že sa niektoré veci zlepšili a iné zhoršili, hodnotíme výrok ako neoveriteľný.

daňové zaťaženie vo výške 20.32 %


...rovnako ako všetci kandidáti SaS, aj ja sa po zvolení a prevzatí mandátu vzdávam poslaneckého kresla v NR SR i v MsZ Banská Bystrica, aby som sa mohol výkonu funkcie venovať naplno a bez konfliktu záujmov,

Keďže k voľbám do VÚC ešte nedošlo a zatiaľ nevieme, či bude Klus zvolený a či sa vzdá po prípadnom zvolení mandátu poslanca v NRSR a MsZ Banská Bystrica, výrok hodnotíme ako neoveriteľný. Voľby do vyšších územných celkov sa mali uskutočniť najneskôr v sobotu 4.novembra 2017. Keďže došlo k zmene zákona zrušením druhého kola volieb, termín volieb by sa mal presunúť na neskoršiu novembrovú sobotu. Poslanci schválili novelu zákona ktorá ruší druhé kolo volieb 2. februára 2017. Zrušenie druhého kola volieb jej navrhovatelia odôvodnili tým, že voliči sú motivovaní zúčastniť sa na prvom kole volieb a na druhom kole býva účasť veľmi nízka, pričom sa naň vynakladajú značné finančné prostriedky. Prezident Kiska tento zákon vetoval s odôvodnením, že takáto zmena v roku konania volieb je za účelom vyššej účasti a úspor skresľujúca a neúplná. Prezident zdôraznil, že slabý záujem je aj problémom prvého kola volieb a navrhol NRSR aby zákon neprijala ako celok. Poslanci však prelomili prezidentovo veto 21. marca a novelu zákona prijali. Novozvolení predsedovia krajov a poslanci musia byť známi do 23. novembra. Predseda SAS Sulík 31. marca 2017 oficiálne predstavil troch poslancov zo strany SAS kandidujúcich do volieb do VÚC. Medzi nimi je Martin Klus uchádzajúci sa o post predsedu v banskobystrickom kraji (BBSK), Renáta Kaščáková za trenčiansky kraj a Juraj Droba, ktorý sa bude uchádzať o post v bratislavskom kraji. Martin Klus získal 15. novembra 2014 ako nezávislý kandidát v komunálnych voľbách 1 737 preferenčných hlasov a stal sa tak poslancom v mestskom zastupiteľstve v Banskej Bystrici (. pd f ; s.3). Za poslanca do NRSR bol zvolený 5.marca 2016, pričom získal 21 513 preferenčných hlasov. Sulík do Klusa v kandidatúre za predsedu BBSK vkladá najväčšie nádeje spomedzi všetkých troch kandidátov SAS a tvrdí, že Klus má podporu dvoch najväčších opozičných strán a to SAS a OĽANO- NOVA a o podpore ďalších strán sa stále rokuje. Na adresu Klusa ďalej poznamenal: " Ideme robiť všetko preto, aby bol Martin Klus ten kandidát, ktorý má najviac hlasov. " Klus zdôraznil, že mu záleží na podpore banskobystrického kraja a mieni v práci preň vynaložiť maximálne úsilie. V prípade, že bude zvolený, plánuje urobiť personálny a finančný audit a prijať opatrenia, ktoré budú viesť k vyššej transparentnosti. BBSK podľa Klusa nutne potrebuje rozvoj, investície a turizmus. „ Náš kraj musí začať opäť fungovať ,“ vyhlásil. V BBSK doteraz oficiálne oznámili svoju kandidatúru na post predsedu kraja šiesti kandidáti. Medzi nimi je Martin Klus, vyštudovaný právnik Martin Juhaniak, predseda Strany moderného Slovenska Milan Urbáni, banskobystrický mestský poslanec Igor Kašper, majiteľ rodinnej firmy Ján Lunter a generálny riaditeľ Múzea SNP Stanislav Mičev. Súčasný predseda kraja Kotleba zatiaľ svoju kandidatúru oficiálne neoznámil. Podľa prieskumu agentúry AKO z konca februára, na ktorej sa zúčastnilo tisíc opýtaných, v BBSK jednoznačne vedie Marian Kotleba, ktorého by podporilo 21,6 % opýtaných. Za ním nasleduje Stanislav Mičev s 14 % opýtaných voličov. Martina Klusa podporilo vyše 10 % opýtaných a Jána Luntera približne 9 %. Veľké percento však predstavujú nerozhodnutí voliči, ktorých je viac než preferencie Kotlebu a to až 23 %. Dátum zverejnenia analýzy: 06.05.2017 Naspäť Nahlásiť chybu

Voľby
Zrušenie
Kiska
prelomili
Sulík
pd
f
21 513
Sulík
šiesti
prieskumu


Nejako sme zabudli, že v roku 2006, keď sme nastúpili, tak sme takto vytrhli finančnej skupine Penta spred zubov bratislavské letisko Schwechat, bratislavské letisko, prepáčte, Štefánika s tým, že toto letisko dnes rozvíjame vlastnými silami.

Vláda Mikuláša Dzurindu skutočne plánovala privatizáciu bratislavského letiska, ktoré však následne vláda Roberta Fica zastavila. Hlavný záujemca o privatizáciu bolo konzorcium členom ktorého bola aj finančná skupina Penta. Výrok hodnotíme ako pravdivý. V roku 2005 bol zverejnený shortlist záujemcov o letiská v Bratislave a Košiciach. Jedným z najdôležitejších kandidátov bolo konzorcium TwoOne, ktorého súčasťou bolo aj viedenské letisko Swechat. Konzorcium TwoOne (Letisko Viedeň, Raifffeisen Zentralbank, private equity skupina Penta ) taktiež získalo aj najlepšie vyhodnotenie komisie. V septembri 2006 vláda vyhlásila odstúpenie od zmluvy o privatizácii s konzorciom TwoOne z dôvodu nesplnenia privatizačných podmienok. V januári 2008 vláda uviedla, že sa rozhodli naďalej rozvíjať bratislavské letisko bez privatizácie. Posledné správy pochádzajú z roku 2014, kedy sa zastavili prípravy na jeho dlhodobý prenájom súkromnému prevádzkovateľovi. Dátum zverejnenia analýzy: 16.03.2015 Naspäť Nahlásiť chybu

shortlist
Konzorcium TwoOne
odstúpenie
januári 2008
Posledné správy


Ja som od samého začiatku hovoril, že došlo k porušeniu medzinárodného práva (ruské vojská na Kryme, pozn.).

Robert Fico hovoril o porušení medzinárodného práva aj v diskusii v HN clube 4. marca 2014, aj V politike na TA3 9. marca 2014, kedy sme jeho výrok hodnotili ako pravdivý. Rovnako ho hodnotíme aj tento krát, keďže R. Fico v súvislosti so situáciou na Kryme hovoril o porušení medzinárodného práva.

diskusii
V politike
Agentúra TASR


Myslím to tak, svedčia o tom napríklad medzinárodné porovnania, ktoré hovoria, tu je renomovaná inštitúcia, ktorá sa volá Transparency International, ktorá zhŕňa všetky nezávislé pozorovania a merania o korupcii, ktoré ukazujú, že za vlády pána Mečiara, to sú tieto červené stĺpce hore, bola na Slovensku veľmi vysoká korupcia. Za vlády Mikuláša Dzurindu korupcia klesala, to sú tie modré stĺpčeky. A za vlády Róberta Fica dosahuje v posledných rokoch ešte vyššiu úroveň ako to bolo v deväťdesiatych rokoch...

K hodnoteniu TI : Mikloš správne uvádza, že ide o súhrn hodnotení, nejde však o priame meranie „veľkosti“ korupcie, ale o jej vnímanie. Pre porovnanie hodnôt pomôže nasledujúci obrázok od TI:

Zdroj: Transparency.sk Čo sa týka deväťdesiatych rokov, k dispozícii sú ešte rebríčky z rokov 1995 (.pdf), 1996 (.pdf) a 1997 (.pdf), v ktorých sa Slovensko nenachádza. Ako píše TI na svojich stránkach: Podľa aktuálneho (2009) svetovo najcitovanejšieho rebríčka korupcie, Indexu vnímania korupcie od Transparency International, kleslo Slovensku skóre najviac v histórii merania od roku 1998, a to z úrovne 5,0 na úroveň 4,5 . Medziročne si pohoršilo aj v poradí krajín: spadlo z 52-53. na 56-60. miesto . Slovensko sa tento rok zaradilo medzi 9 krajín s najhorším poklesom v skóre. Hodnotených bolo 180 štátov sveta. Vo vnímaní korupcie sa tak podľa skóre indexu vrátilo Slovensko štyri roky dozadu. Mikloš nemá pravdu v tom, že úroveň vnímania korupcie je vyššia, ako tomu bolo v deväťdesiatych rokoch, napríklad už len preto, že pre väčšinu tohto obdobia údaje nemáme. (Mikloš operoval s grafmi uvedenými tiež v tomto článku , kde tiež porovnanie začína až rokom 1998, červené stĺpce znamenajú nárast vnímania korupcie).

hodnoteniu TI

Indexu vnímania korupcie

kleslo Slovensku skóre

v tomto článku


ale podľa nálad, ktoré vidíme aj medzi ministrami financií, už tu nie je záujem sa s Gréckom hrať

Ministri financií eurozóny ukoncili vo štvrtok 25.6 rokovania o otázke Grécka bez dohody, kedže medzi Gréckom a dalšími clenmi eurozóny panovali velké rozdiely v otázke riešenia problémov v ekonomike. Dalšie stretnutie Euroskupiny bolo preto naplánované na sobotu 27. júna. Ministri financií eurozóny však nepredlžili v sobotu záchranný program pre Grécko, co podla denníka SME potvrdil predseda Euroskupiny Jeroen Dijsselbloem.

SME


Keď sme nastupovali v r. 2001, tak tu bola nezamestnanosť druhá najväčšia na Slovensku, hneď za Košickým krajom. Dokonca my sme boli, Prešovský kraj bol dokonca pred nami.

Podobný výrok Milan Belica použil aj v diskusii pred prvým kolom volieb do VÚC. V roku 2001 bola podľa Štatistického úradu nezamestnanosť Nitrianskeho kraja 23,1 %, kým nezamestnanosť Prešovského kraja bola 22,7 %. Košický kraj bol na tom horšie, s nezamestnanosťou 24,8 %. Dátum zverejnenia analýzy: 15.11.2013 Naspäť Nahlásiť chybu

použil nezamestnanosť


... sa odbory, ktoré zastupujú zamestnancov vo verejnej správe, dohodli s premiérom na zvýšení miezd o 4,8%

Viceprezidentka Konfederácie odborových zväzov (KOZ) SR Monika Uhlerová 20. novembra 2017 informovala TASR o dohode na Kolektívnej zmluve vyššieho stupňa medzi KOZ SR a vládou pre rok 2018. Podľa zmluvy vzrastú mzdy zamestnancov štátnej a verejnej správy od 1. januára 2018 o 4,8 %. Valorizácia platov sa nedotkne pedagogických a odborných zamestnancov regionálneho školstva a učiteľov vysokých škôl. Napriek tomu, že Mihál nespomína túto skutočnosť, výrok hodnotíme ako pravdivý.

TASR


...za dva mesiace svojimi vyhláseniami voči eurovalu na úkor alebo voči komisárom na európskej komisie alebo voči gréckej pôžičke narobil teda Slovensku statočne zle.

Rovnako neoveriteľné je ktorými vyjadreniami R. Sulík mal Slovensku "narobiť zle" a v akej miere.


Myslím si, že viete pán predseda, že sa nám podarilo predať veľmi dobre dlhopisy na rozdiel od iných krajín. Máme zabezpečene financovanie štátu bez problémov do konca roka.

Výrok premiéra Fica naznačuje, že Slovensku sa podarilo predať štátne dlhopisy za veľmi výhodných podmienok, zatiaľ čo "iným krajinám" (zrejme eurozóny) sa ich predať buď nepodarilo, alebo za veľmi zlých podmienok. Tento výrok je značne nejednoznačný, nakoľko nie je jasné, aké sú to "dobré" a "zlé" podmienky, následne potom s kým sa chceme porovnávať. Výrok teda celkovo označujeme za neoveriteľný. Je pravdou, že Slovensko tento rok, narozdiel od vlaňajška , nemalo problém predávať dlhopisy: Úroková sadzba pri dlhodobých 13-ročných dlhopisoch dosiahla priemernú hodnotu 4,2583 % p.a., 5 ročné dlhopisy Slovensko predávalo s úrokovou sadzbou 2,6024 % p.a. Agentúra APA 2. mája 2012 informovala ohľadom úrokových mier za ktoré si európske krajiny požičiava. Slovensko nie je v správe spomenuté. " Úroky rakúskych 10-ročných štátnych dlhopisov sa dnes dostali na najnižšiu úroveň v tomto roku, a to na 2,677 %. ...V najlepšej situácii zostáva Nemecko s úrokovou mierou 1,664 %. Nemecké úroky neprekročili tento rok úroveň 1,9 % ani raz. Fínsko je za ním na druhej pozícii s úrokovou sadzbou 2,065 %. " Pri posudzovaní o nakoľko "dobrý obchod" sa jedná výsledok závisí najmä od toho, s kým sa chceme porovnávať. V porovnaní napríklad so Španielskom naozaj vychádza Slovensko pozitívne. Španielsko totiž tento rok predalo napríklad 10 ročné dlhopisy s prirážkou až 7,09% . Naproti tomu, výnosy z nemeckých 10 ročných bondov dosiahli iba 1,42% . Porovnanie s Nemeckom tak vychádza výrazne v náš neprospech. Keďže nie je jednoznačne jasné, s kým premiér Fico Slovensko chcel porovnávať, jeho výrok považujeme za neoveriteľný. Dátum zverejnenia analýzy: 10.09.2012 Naspäť Nahlásiť chybu

vlaňajška

Úroková sadzba

APA


Na druhej strane musíme povedať, že vláda minie viacej v roku 2011 ako v roku 2010 a to preukázateľne potvrdil aj náš bývalý minister financií pán Počiatek.

V rozpočte na budúci rok (.doc) je na strane 28 táto tabuľka:

V rozpočte na budúci rok


Váš predseda Robert Fico povedal veľmi jasne, že vrátite zákonník práce tam, kde bol pred zásadnou zmenou, ktorú sme urobili my.

SITA/Webnoviny na tému zákonníka práce a jeho zmien počas vlády Ivety Radičovej uvádza: " Fico sa zároveň zaviazal, že ak bude mať Smer-SD v budúcnosti v parlamente dostatočnú silu, zmení Zákonník práce tak, ako to urobil v roku 2008, aby bol "normálny, európsky ".

SITA/Webnoviny


Na tom sme sa zhodli napríklad aj s Medzinárodným menovým fondom, že toto je ten objem, ktorý vyhovuje týmto kritériám a ďalšia vec, ktorá bola dôležitá je, že sme sa zhodli na tom, že väčšia časť tej sumy, po ktorú treba ozdraviť verejné financie, by sa mala udiať na strane zníženia výdavkov, teda úspory vo výdavkoch a menšia časť by sa mala udiať na strane zvýšenia príjmov.

MMF vo svojej ostatnej správe o Slovensku píše: For 2011, an adjustment package of about 2 1/2 percent of GDP would be appropriate.

vo svojej ostatnej správe o Slovensku


To rieši špeciálna prokuratúra (financovanie strán, pozn.).

financovanie politických strán rieši špeciálna prokuratúra- v prípade SDKÚ od apríla , v prípade Smeru minimálne od augusta (na tlačovke Fico hovoril, že si nejaké informácie overovali na Úrade boja proti korupcii a Špeciálnej prokuratúre). Pres špeciálnou oba prípady riešila generálna prokuratúra.

od apríla
od augusta


Ukrajina už aj predtým mala ambície, však tam bol v 2014 mala, mala byť tým asociovaným členom alebo tá dohoda, ktorá nakoniec nebola.

Dohoda o pridružení medzi Európskou úniou a jej členskými štátmi na jednej strane a Ukrajinou na strane druhej bola podpísaná v roku 2014 a v plnú platnosť vstúpila v roku 2017. Legitímne ju ratifikovali členské štáty EÚ rovnako ako Ukrajina a tak je táto dohoda právne záväznou skutočnosťou.

Proces jej tvorby a prijatia bol komplikovaný a trval od roku 2007. V roku 2013 jej finálnu podobu odmietol podpísať vtedajší ukrajinský prezident Viktor Janukovyč, čo vyvolalo vlnu protestov v hlavnom meste nazývanú aj Euromaidan . Situáciu ukončil útek prezidenta Janukovyča z krajiny a nové voľby, po ktorých došlo k podpisu dohody. Ukrajina má naďalej záujem stať sa plnohodnotným členom EÚ a v júni 2022 jej bol priznaný štatút kandidáta .

Dohoda o pridružení
vstúpila
členské
Ukrajina
dohoda
bol
Euromaidan
kandidáta


Priprevených je 22 investičných projektov, väčšina na východe a strede krajiny.

Vláda na svojom rokovaní v januári 2013 schválila a predložila návrh zákona, ktorým sa mení a dopĺňa zákon č. 561/2007 Z. z. o investičnej pomoci. NR SR tento zákon (.rtf) 19. 3. 2013 schválila. Počas rokovaní o tomto zákone sa jeho iniciátor, minister Malatinský, niekoľko krát vyjadril , že jeho podstatou je umožniť nové investičné projekty s cieľom budovania nových pracovných miest. Pri rozprave k druhému čítaniu tohto zákona v Národnej rade vyhlásil , že má v úmysle predložiť vláde na schválenie 22 projektov investičnej pomoci - "z toho ide 20 do stredoslovenského a východoslovenského regiónu, kde vysoká miera nezamestnanosti presahuje 150 % priemeru Slovenska."

rokovaní
NR SR
zákon
vyjadril
rozprave
vyhlásil


Opakovane sme žiadali Národnú radu o rokovanie, pokiaľ ide o MiG-29, ale toto rokovanie nám bolo znemožnené, pretože schôdza nebola otvorená.

Smer-SD žiadal o rokovanie ohľadom darovaní stíhačiek MiG-29 na Ukrajinu niekoľkokrát, avšak v jednom prípade poslanci neschválili program mimoriadnej schôdze, v druhom parlament nebol uznášaniaschopný. Rokovanie sa tak neuskutočnilo.

Prvýkrát, začiatkom februára 2023, poslanci neschválili program mimoriadnej schôdze. Ešte predtým Boris Kollár poslancov požiadal, aby sa rokovanie o darovaní stíhačiek MiG-29 odložilo, nakoľko Jaroslav Naď sa nemohol rokovaní zúčastniť .

Druhé rokovanie sa malo uskutočniť 28. februára 2023 a malo byť spojené s rokovaním o termíne predčasných volieb. Tentokrát sa rokovanie neuskutočnilo, pretože parlament nebol uznášania schopný.

zúčastniť
uznášania schopný.


Nie všetky vakcíny sú v experimentálnom štádiu. Všetci snáď vieme, že že vakcína myslím, že Pfizer BioNTech už je schválená ako riadna vakcína, nie je to experimentálna vakcína, čiže je na dlhodobé používanie.

Vakcína od firmy Pfizer/BioNTech je od augusta 2021 schválená na riadne používanie pre ľudí nad 16 rokov zatiaľ len v USA. Spĺňa tým pádom prísne bezpečnostné podmienky stanovené FDA, ktorá reguluje schvaľovanie liekov v USA. Podľa niektorých odborníkov tak už nie je argument o „experimentálnych“ vakcínach relevantný. V EÚ je vakcína zatiaľ schválená Európskou liekovou agentúrou podmienečne, rovnako ako ostatné používané vakcíny ( Moderna , AstraZeneca , Jensen ). Pri podmienečnom schválení sa doba pre schválené používanie vakcíny stanovuje vždy na jeden rok a po roku sa môže obnoviť. Pokiaľ je však stále schválená podmienečne, je to len na ďalší rok. Až po dodaní dát a štandardnom schválení by bola vakcína určená na dlhodobé používanie. Po prvom schválení by tomu tak bolo na 5 rokov, po obnovení schválenia na dobu neurčitú.

len Spĺňa niektorých schválená Moderna AstraZeneca Jensen stanovuje


Len za minulý rok sme prešli zo závislosti (na ruskom plyne, pozn.), no my stopercentnej…

Hoci v roku 2020 tvoril import ruskej ropy 100 % slovenských zdrojov, čo Slovensko zaradilo na prvú priečku z krajín Európskej únie, závislosť Slovenska na ruskom plyne bola 85 %, nie 100%, ako tvrdí Heger.

zdroj: denník E

zdroj: denník E V máji 2022 podpísala SPP dohodu o dodávaní plynu s Nórskom. Nórsko začalo dodávať plyn v júni tohto roku s tým, že dodávky sú naplánované do konca roka 2023. Týmto krokom znížilo Slovensko svoju závislosť približne o tretinu .

Hovorkyňa úradu vlády v reakcii pre Demagog.sk uznala túto informáciu ako chybnú a v mene premiéra Eduarda Hegera sa za ňu ospravedlnila.

ropy
denník E
denník E
o tretinu


Snáď kde mu absolútne nevyšlo a ja som mu vrátil všetkých 6 zákonov, to boli zákony týkajúce sa reformy zdravotníctva, kde ozaj vtedy došlo k takej situácii, že z pacienta sa začal robiť klient ako sme vtedy hovorili.

Na oficiálnych stránkach prezidenta Ivana Gašparoviča nachádzame zoznam zákonov vrátených na opätovné prerokovanie NR SR. Ivan Gašparovič pravdivo uvádza, že v čase vlády Mikuláša Dzurindu vrátil presne šesť zákonov týkajúcich sa reformy zdravotníctva. Časť výroku o tom, že tieto zákony robia z pacienta klienta klasifikujeme ako politický názor a nehodnotíme faktickú správnosť.

zoznam


Ja si pamätám, keď som mal zásadný reformný zákon v oblasti cestnej premávky, ktorý priniesol zásadné zníženie nehodovosti a najmä úmrtnosti na cestách, sme mali 24 pozmeňovacích návrhov, ktoré boli postupne zapracovávané do zákona.

R. Kaliňák hovorí o zákone č. 8/2009 Z. z. o cestnej premávke, ktorý nadobudol účinnosť 1. februára 2009. Podobný Kaliňákov výrok sme overovali 18. marca 2012 v relácii V politike. Vtedy Kaliňák hovoril o 27 pozmeňujúcich návrhoch zo strany opozície, teraz hovorí o 24. Tak ako predtým, aj teraz hodnotíme výrok ako nepravdivý. Pri prijímaní zákona sa hlasovalo o deviatich pozmeňujúcich návrhoch poslancov. Z troch koaličných návrhov boli prijaté dva. Zo šiestich opozičných bol prijatý len jeden - konkrétne návrh M. Pada z SDKÚ - DS. Po prijatí zákona došlo k niekoľkým novelizáciám, torých bolo do dnešnej doby 2012 8 . Aj v prípade, ak by všetky tieto novely boli výsledkom opozičných návrhov, stále by sa ich počet nedostal na číslo 24.

zákone č. 8/2009
18. marca 2012
deviatich
prijatý
8
Polície SR


Vláda deklarovala, že 120 000 pacientom budú vrátené doplatky, ktoré platili za lieky a bolo ich vrátených necelých 5 000

MZ SR , 22. júla 2011, informovalo: "Od 1.apríla 2011 platia limity na doplatky za lieky pre dôchodcov a ZŤP. Pre dôchodcov je limit na lieky za štvrťrok 45 eur, pre ZŤP 30 eur. Zdravotné poisťovne im preplatky automaticky vrátia. Prvé peniaze by mali prísť ľuďom koncom leta. Odhadujeme, že sa to dotkne asi 120 000 ľudí. Novela zákona 581/2004."

MZ SR

Dôvera

Pravda.sk

sme.sk

aktualne.sk

vráti


Druhá vec. Zvolal som zasadnutie ústavnoprávneho výboru, na ktorom som proti veľkému odporu Smeru presadil uznesenie, ktorým sme odporučili pánovi prezidentovi republiky, aby zbavil mlčanlivosti riaditeľa SIS. Na druhý deň bol riaditeľ SIS mlčanlivosti zbavený.

TA3, TASR (23. január 2012): " Ústavnoprávny výbor NR SR odporučil prezidentovi SR Ivanovi Gašparovičovi, aby zbavil mlčanlivosti riaditeľa Slovenskej informačnej služby (SIS) Karola Mitríka (nominant SDKÚ-DS) v súvislosti s kauzou Gorila. Tento návrh prešiel napriek nesúhlasu opozičných členov výboru."

aktualne.sk (25. januára): " Šéf SIS Karol Mitrík môže pred políciou prehovoriť o akcii Gorila. Mlčanlivosti ho v stredu zbavil prezident Ivan Gašparovič. Aktuálne.sk o tom informoval hovorca hlavy štátu Marek Trubač."

Ako vyplýva z daných skutočností, 23. januára odporučil ústavnoprávny výbor NR SR prezidentovi zbavenie mlčanlivosti riaditeľa SIS, čomu prezident nakoniec aj vyhovel. Či tieto zasadnutia zvolal Procházka a či ich pretlačil napriek odporu SMERu sa nám overiť nepodarilo.

TA3, TASR

aktualne.sk


Dnes na Slovensku je, každý štvrtý človek na Slovensku je ohrozený chudobou.

Podľa vyjadrenia ministra práce, sociálnych vecí a rodiny Milana Krajniaka z februára 2023, je na Slovensku ohrozených chudobou okolo 662 tisíc ľudí. To by znamenalo, že chudoba ohrozuje asi 12 percent populácie, a teda každého ôsmeho človeka.

Podľa prieskumu EU SILC z roku 2021, ktorý odráža príjmy z roku 2020, bolo v roku 2020 chudobou ohrozených 12,3 % populácie. Hranicou rizika bol príjem 424 eur mesačne (pre domácnosť s 1 človekom).

Ministerstvo práce, sociálnych vecí a rodiny vo vyjadrení pre portál Demagóg.SK zdôraznilo, že „hranica chudoby a samotné ohrozenie chudobou sa počíta na úrovni domácností, nie na úrovni jednotlivcov. Vychádza to z medzinárodnej metodiky.”

Podľa dát z roku 2020 bolo ohrozených 11% domácnosti a takmer 14% celkovej populácie. V roku 2020 predstavovala hranica rizika chudoby pre jednotlivca príjem vo výške 435 eur mesačne.

Analýza Štatistického úradu EU SILC pre rok 2022, ktorá by poskytla nestranné údaje o chudobe a sociálnom vylúčení v čase po začatí ruskej invázie a náraste cien, zatiaľ dostupná nie je. Podľa kalendára publikácií Štatistického úradu by čísla za minulý rok mali byť dostupné koncom mája 2023.

Demagóg.SK požiadalo o vyjadrenie aj Petra Pellegriniho a tlačové oddelenie strany Hlas. Strana ani jej predseda však nereagoval, odkiaľ čerpali údaje k tomuto tvrdeniu.

Tvrdenie Petra Pellegriniho preto nateraz hodnotíme ako neoveriteľné.

je ohrozených bolo takmer predstavovala


Pri Európskom súde pre ľudské práva v Štrasburgu je deväť žiadostí, alebo deväť podaní, ktoré majú veľkú šancu uspieť preto, lebo už precedentný prípad bol rozhodnutý v Poľsku a tá pokuta už či za morálnu alebo hmotnú ujmu bola veľmi vysoká. Ide o milióny korún, alebo desiatky tisíc eur.

Podľa denníka Sme k februáru 2010 evidoval Európsky súd pre ľudské práva v Štrasburgu 60 sťažovateľov z celého Slovenska. Celkovo bolo podaných deväť sťažností týkajúcich sa regulovaného nájomného. Podľa denníka Pravda ESĽP Poľsku odporúčal, aby reguláciu nájomného zrušilo a dostupné bývanie riešilo s podporou z verejných zdrojov. V prípade Hutten-Czapska proti Poľsku, v ktorom súd rozhodol o porušení majetkových práv, zaručených článkom 1 Protokolu č. 1 k Dohovoru na ochranu ľudských práv a základných slobôd, sťažovateľky – vlastníčky domu, na ktorý sa vzťahoval systém regulovaného nájomného v Poľsku. Súd sťažovateľke priznal €30 000 náhradu za morálnu ujmu a €22 500 ako náhradu za náklady, ktoré sťažovateľka vynaložila v súdnom pojednávaní. Jedná sa teda spolu o €52 500, čo je 1,58 mil. Sk, teda rádovo síce ide o desiatky tisíc eur, ale nie o milióny korún.

Sme Pravda Hutten-Czapska


...máme zhruba o 1 500 akútnych lôžok viacej, ako dosahuje povedzme Česká republika na počet obyvateľov...

Slovensko má podľa posledných údajov OECD na 1 milión obyvateľov približne o 500 až 700 akútnych lôžok viac ako Česká republika. Zhodne s výrokom Tomáša Druckera je počet akútnych lôžok na počet obyvateľov na Slovensku skutočne vyšší ako v susednej Českej republike. Na druhej strane však minister poskytuje nesprávny číselný údaj, a preto hodnotíme výrok ako nepravdivý.

OECD
5 426 252
.pdf
10 542 942
.pdf
.pdf


Súťaž patrí k politike a na sneme bola súťaž. 10 ľudí kandidovalo  na 6 miest, čo považujem aj za korektné a potrebné svojim spôsobom.

Kandidátov na post podpredsedu KDH bolo 10. Okrem 6 úspešných kandidátov, ktorých navrhla Rada KDH - Daniel Lipšic, Július Brocka, Jana Žitňanská, Ivan Uhliarik, Pavol Abrhan a Ján Hudacký, sa o post uchádzali aj Mária Sobolová, Ján Dečo, Ferdinand Turinič a Ladislav Štefanec, ktorý vo voľbe neuspeli.

Kandidátov


Čo sa týka tých daňových únikov, máte veľkú pravdu, lebo tie štúdie, ktorými disponuje Európska komisia, hovoria, že v prípade Slovenska dochádza k daňovým únikom od 2,2 až do 3,5 miliardy eur ročne.

K dispozícii máme štúdiu vypracovanú R. Murphym (pdf) pre Skupinu sociálnych-demokratov (PASD) v Európskom parlamente vypracovanú 10. februára 2012. Štúdia meria veľkosť šedej ekonomiky (podrobnejšie definovanej na s. 9-10). To zahŕňa najmä vyhýbanie sa platenia daní z príjmu, DPH, sociálnych a zdravotných odvodov, minimálnej mzdy a pod. V tabuľke na s. 10-11 je uvedená strata na daniach, ktoré sú neuhradené kvôli šedej ekonomike. Pre Slovensko je uvedená hodnota 3,44 mld. eur. Suma sedí približne s tým, čo hovorí M. Šefčovič aj keď ku zdrojom z EK sme sa nedostali. Z EK sa nám podarilo vyhľadať len štúdiu , ktorá hovorí o sume neuhradenej len v súvislosti z únikov z DPH (tzv. VAT gap), čo je zlomok z celkových únikov. Pre zaujímavosť táto hodnota pre Slovensko bola v roku 2006 na úrovni 1,3 mld. eur. (s.9)

R. Murphym
EK
štúdiu


... a zdupľoval to Trichet, guvernér Európskej centrálnej banky, keď úplne jednoznačne povedal musí to ostať na dobrovoľnej báze, lebo v opačnom prípade to trhy vyhodnotia ako novú úverovú udalosť a okamžite pošlú Grécko do bankrotu.

Guvernér ECB Trichet sa skutočne opakovane vyjadril , že účasť súkromného sektoru na znášaní nákladov spojených s prípadným defaultom Grécka musí byť dobrovoľná . Táto téma bola predmetom sporu medzi ECB a Nemeckom a Francúzskom, pri čom tie požadovali účasť súkromného sektoru .

Trichet sa skutočne opakovane vyjadril
musí byť dobrovoľná
účasť súkromného sektoru


Ekonomická a finančná podpora regiónov, miest a obcí v rámci 12 výjazdových rokovaní vlády SR.

Počas funkčného obdobia 2012 - 2016 sa uskutočnilo 12 výjazdových rokovaní vlády, pričom každé z nich bolo investične alebo ekonomicky smerované na región alebo dominantnú oblasť výroby. Výrok preto hodnotíme ako pravdivý. V rámci tejto ekonomickej a finančnej podpory regiónov na výjazdových rokovaniach vláda prerozdelila približne 155,153 mil. eur. Sme vo svojom článku ale naznačuje , že finančnú pomoc SMER mieri na spriaznené podniky, čo strana odmieta . Komentáre a analýzy .

článku
naznačuje
odmieta
Komentáre
analýzy
Poltár
Nové Sady
Michalovce
Gabčíkovo
Krásne
Košice
Handlová
Horné
Žilina
Ubľa
Banská Bystrica
Trenčín


Ale faktom najviac zostáva, viete, ešte aj keď predseda parlamentu vyhlási, že teda on sa vrátil z nemeckého exilu v roku 90, ale už sa teší až si kúpi domček a bude bývať na pláži v Austrálii.

Sulík o presťahovaní sa do Austrálie hovoril s denníkom Korzár , ktorý jeho slová interpretoval: "Tesne predtým, než pôjde do dôchodku, si v Austrálii kúpi domček a zostane žiť u protinožcov. Ako tvrdí, je tam príjemné podnebie, pokoj a žiadni politici."

s denníkom Korzár


Povedal, že zverejní informácie o prepojení politika a denníka Pravda. Povedal to na výbore, povedal to na tlačovej konferencii a ešte v ten deň ako to povedal, tie informácie do médií prišli.

Priame informácie zachytávajúce Galkove tvrdenie o tom, že by podobné odhalenie priniesol sa nám získať nepodarilo. Podobné skutočnosti sa však spomínajú v denníka HN z dňa 24. novembra 2011: " V lete na internete písal (Galko, pozn.) , že raz zverejní informácie o prepojení Pravdy s opozíciou. Naznačoval to aj po vypuknutí škandálu s odpočúvaním troch novinárov Pravdy ." Informáciu o tom, či to povedal na tlačovej konferencii ako aj na výbore, sa nám nepodarilo overiť.

denníka HN


V oficiálnych komunikačných prostriedkoch, v televízii, v novinách alebo portáloch, ktoré sú jasne pod cenzúrou Kremľa, sa už ukazuje a nie teraz, keď sme odovzdali S-300, už predtým, že ako by mala vyzerať potom neskôr tá Európa, no ale Slovensko tam nie je už na nej, na tej mape už tam nie je.

Na portáli Pravda.ru vyšiel článok, ktorý je súčasťou ruskej propagandy a píše o „Veľkej Haliči“, nedá sa však na jeho základe usudzovať, že Rusko sa snaží o Európu, v ktorej by Slovensko neexistovalo. Výrok preto hodnotíme ako zavádzajúci.

Plány o budúcej Európe, ktoré Kollár spomína, sú obsahom článku na portáli Pravda.ru. Autor píše o pripojení veľkej časti východného Slovenska do nového štátu, tomu dáva názov „Veľká Halič“. Článok je zaradený v sekcii “Názory - Spätná väzba čitateľov”, autorom je údajne Tihomir Zorić, politológ z Univerzity v Sarajeve. Jeho identitu však nie je možné potvrdiť. Denník N tvrdí , že ide zrejme o ukradnutú identitu.

Webová stránka pravda.ru je podľa viacerých zdrojov ( BBC , Guardian ) súčasťou pro-kremeľskej propagandy. Bola založená Vadimom Gorsheninom, ktorý pracoval pre bývalého ruského prezidenta Dmytriho Medvedeva a v roku 2017 bol predsedom monitorovacieho výboru v Moskve.

Pravda uverejnila článok, v ktorom navrhuje vytvorenie nového štátu. Ten by mal vzniknúť po tom, čo sa východná Ukrajina spojí s Ruskom. Nový štát sa má podľa mapy, rozprestierať na územiach západnej Ukrajiny, Poľska, Slovenska, Maďarska, Rumunska a Moldavska. Hlavným mestom má byť Ľvov.

Zorić odôvodňuje prekreslenie slovenských hraníc niekoľkými argumentami, ako napríklad, že Slovenská republika sa často zamieňa so Slovinskom a je „zrejme najpriemernejšou Európskou krajinou“. Zdôrazňuje polarizáciu slovenskej spoločnosti a rozdiely medzi západným hlavným mestom a východom, ktoré majú málo spoločné. Zorić tvrdí, že pripojenie východnej časti Slovenska by zjednotilo veľkú časť Rusínov, ktorí na území žijú a chcú byť zjednotení v jednej krajine. Južné Slovensko si podľa neho želá byť zjednotené s Maďarskom a Západné Slovensko sa chce spojiť s Českom.

Podľa stránky Pravda.ru autor článku, Tihomir Zorić, vyštudoval politológiu na Univerzite v Sarajeve a v popise má uvedené, že bol v každom demokratickom štáte vo východnej Európe. O autorovi článku sa však nedajú dohľadať žiadne ďalšie informácie.

článku tvrdí BBC Guardian pracoval bol navrhuje má mestom zamieňa zjednotilo Podľa


...zamestnávateľom, ktorí chceli zrušenie všetkých príplatkov, zrušenie stupňov minimálnej mzdy a zachovanie 580 ja som presadil, že dvíhajú sa príplatky o 7 %. Nočné, nedele, sviatky, pohotovosť. Dvíhajú sa stupne minimálnej mzdy o 43 eur a ešte aj minimálna mzda sa nedvíha, že na polovicu medzi 656, čo chceli odbory a 580, čo chceli zamestnávatelia, ale výrazne vyššie smerom k stanovisku odborov.

Príplatok za prácu cez sobotu stúpne z 1,67 eura na 1,79 eur, príplatok za prácu v nedeľu stúpne o 25 centov a príplatok na nočnú prácu o 10 centov. Vo všetkých prípadoch ide o zvýšenie o cca 7 percent. Úrovne minimálnej mzdy sa zvyšujú o 43 eur. Zamestnávatelia požadovali pre rok 2021 zachovanie minimálnej mzdy vo výške 580 eur, odborári žiadali 656 eur. Krajniak oznámil, že výška minimálnej mzdy bude nakoniec 623 eur - čo je o málo bližšie k požiadavkám odborárov. Tvrdenie Milana Krajniaka preto hodnotíme ako ešte pravdivé.

stúpne zvyšujú požadovali bude


Zachováva si svoju tvár, aj na rokovania vlády, kde bol hosťom, vždy povedal veľmi tvrdé kritické pripomienky často

čo Trnka uviedol na rokovaní vlády nevieme.


Ale SNS hovorí, že ak 40-tisíc eur vyfakturuje živnostník, nemôže si myslieť, že všetko je jeho, ale napriek tomu mu ostáva takmer 33-tisíc eur.

Pre overenie výroku sme vypočítali čistý príjem ľudí so živnosťou za rok 2026 podľa pôvodných aj nových pravidiel vyplývajúcich z tretieho balíka konsolidačných opatrení schválených 24. septembra 2025. Novovzniknutým aj dlhšie pôsobiacim živnostníkom a živnostníčkam s ročným príjmom 40 000 eur by po zaplatení odvodov a 15 % dane zostal čistý príjem nad 33 000 eur. Výrok preto hodnotíme ako pravdivý.

V príkladoch sme sa pozreli na čisté príjmy zo živnosti v dvoch alternatívach: podľa pravidiel pred 24. septembrom 2024 a po, kedy sme brali v úvahu nové pravidlá schválené v rámci konsolidácie verejných financií. Výpočty sme spracovali v spolupráci s Radovanom Ďuranom z Inštitútu ekonomických a spoločenských analýz.

Čisté príjmy v roku 2026 bez konsolidácie

Príklad A: Novozniknutá živnostníčka s daňovými prázdninami

Živnostníčka založila živnosť 1. januára 2025 a v roku 2026 dosiahla príjem 40-tisíc eur. V prvom roku podnikania neplatila sociálne odvody. V roku 2026 začala platiť minimálne sociálne odvody od 7. mesiaca po podaní prvého daňového priznania. Prvú platbu zaplatila do 8. 8. 2026, išlo teda o päť platieb v celkovej výške 1 262,95. Na zdravotných odvodoch zaplatila 1 364,55 eur.

Príklad B: Živnostníčka bez daňových prázdnin

Keďže živnostníčka nie je novou podnikateľkou, nemá odvodové prázdniny, sociálne odvody platila celý rok. Od januára do júla 2026 platila sociálne odvody ako v roku 2025, vo výške 237,02 eur mesačne. Od augusta do decembra 2026 platila sociálne odvody vo výške 252,59 eur. Na zdravotných odvodoch zaplatila celkovo 2 922,09 eur.

Čisté príjmy v roku 2026 po konsolidácii

Príklad C: Novovzniknutý živnostník - obrat nad 9 144 eur

Živnostník založil živnosť 1. januára 2025 a v roku 2026 dosiahol príjem 40-tisíc eur. Je povinný platiť sociálne odvody od 7. mesiaca, teda po podaní prvého daňového priznania po tom, čo začal podnikať. Novozačínajúci podnikatelia a podnikateľky majú zároveň nižšie sociálne odvody.

Podľa nových pravidiel sa odvody do sociálnej poisťovne líšia podľa dosiahnutého príjmu. Ak podnikateľ v predošlom roku 2025 dosiahol obrat presahujúci 9 144 eur, platí vyššie odvody v mesačnej výške 303,11 eur. Od augusta do decembra zaplatil na sociálnych odvodoch 1 515,55 eur. Jeho zdravotné odvody dosiahli celkovú výšku 1 448,37 eur.

Príklad D: Novovzniknutý živnostník - obrat do 9 144 eur

Živnostnik vznikol 1.januára 2025 a v roku 2026 dosiaholpríjem 40-tisíc eur. Je povinný platiť sociálne odvody od 7. mesiaca, teda po podaní prvého daňového priznania po tom, čo začal podnikať. Novozačínajúci podnikatelia a podnikateľky majú zároveň nižšie sociálne odvody.

Podľa nových pravidiel sa odvody do sociálnej poisťovne líšia podľa dosiahnutého príjmu. Ak podnikateľ v predošlom roku 2025 dosiahol obrat nižší než 9 144 eur, platí odvody v mesačnej výške 131,34 eur. Od augusta do decembra zaplatil na sociálnych odvodoch 656,70 eur.. Jeho zdravotné odvody dosiahli celkovú výšku 1 448,37 eur.

Príklad E: Živnostník bez daňových prázdnin

Keďže živnostník už nemá odvodové prázdniny, sociálne odvody platil celý rok. Prvých sedem mesiacov 2026 platil rovnaké odvody ako v roku 2025 - v minimálnej výške 237,02 eur. Od augusta do decembra 2026 platil sociálne odvody v mesačnej výške 303,11 eur. Celkovo na sociálnych odvodoch v roku 2026 zaplatil 3 174,69 eur.Zdravotné odvody dosiahli výšku 1 448,37 eur.

schválených začala platiť


..v Rakúsku a v Nemecku sa hovorí stále viacej o tom, že to bude nejaký dočasný azyl (pre utečencov prijatých na základe kvót, pozn.).

V Rakúsku aj Nemecku v poslednej dobe prebiehala debata o sprísnení azylovej politiky v dôsledku enormného množstva migrantov, ktorí do týchto krajín prichádzajú.

azylovej politiky
tzv. dočasný azyl
trojročný pobyt
pohraničné centrá
mučenie a prenasledovanie


Však preto ste ho aj rýchlo vymenili, pán Maďarič (bývalého riaditeľa STV Hrehu lebo nebol "koaličným", pozn).

Chronológia niektorých udalosti ohľadom odvolávania R. Hrehu z postu generálneho riaditeľa STV, ako s nimi prišlo mediálne.sk: 15. novembra 2007 sa objavila informácia , že generálny riaditeľ STV R. Hreha môže čeliť hrozbe odvolania. Rada STV totiž niekoľkokrát konštatovala, že verejnoprávna televízia neplní jej uznesenia a porušuje zákony o STV a o vysielaní a retransmisii. Zo zákona o Slovenskej televízii (.pdf) totiž vyplýva, že Rada STV môže rokovať o odvolaní generálneho riaditeľa v prípade, ak svojím uznesením najmenej dvakrát za polroka konštatuje, že si STV neplní zákonné povinnosti. 22.novembra R. Hreha vyhlásil , že súčasnú situáciu v Rade STV vníma ako "účelovo napätú" , avšak svojho odvolania sa neobáva. "Súčasnú situáciu skôr vnímam ako určitú formu vyvíjania tlaku na moju osobu," informoval. 11.decembra Rada STV odvolala R. Hrehu z postu generálneho riaditeľa Slovenskej televízie. R. Hreha tak vo funkcii generálneho riaditeľa vydržal presne jeden rok od svojho zvolenia. "Osobne som sa nestretol s politickými tlakmi," oznámil po svojom odvolaní . "Netvrdím, že niekde v pozadí nemohli byť aj nejaké takéto vplyvy," avšak zdôraznil, že nijaký politik ho v poslednom období nijako neatakoval, neovplyvňoval, ani sa mu nevyhrážal. Personálne zloženie Rady STV (.pdf) k 31. 12. 2007 : Bohumír Bobocký (predseda) – Smer-SD Ingrid Fašiangová - Jenö Görföl – opozičná strana - Jan Greššo (2.podpredseda) - Karina Habšudová - Pavol Holeštiak - SNS Lucia Jurgová - Martin Kakoš - HZDS Jozsef Kiss - Miroslav Kollár - Ivan Kralik – Smer-SD Naďa Lazarová - HZDS Miriam Letašiová - HZDS Peter Malec (1. podpredseda) – opozičná strana Ladislav Straka – Smer-SD Za menom nasleduje strana, ktorá člena nominovala . Pri ostatných členoch sa nám zatiaľ nepodarilo zistiť ich politickú afiliáciu, ktorá by mohla svedčiť o prípadne politickej motivácii výmeny riaditeľa.

informácia
zákona o Slovenskej televízii
vyhlásil
odvolala
oznámil po svojom odvolaní
Personálne zloženie Rady STV
strana, ktorá člena nominovala


V programe SMERu vidíme maličkú zmienku, že TTIP podporia, ak podporí export.

Volebný program strany SMER-SD (.pdf) do volieb do Európskeho parlamentu 2014 uvádza na strane 6 ako jednu zo svojich konkrétnych priorít v novom Európskom parlamente: " P odpora voľného obchodu s USA a ďalšími štátmi v prospech slovenského exportu ". Inak sa o TTIP (Transatlantické partnerstvo pre obchod a investície) či TAFTA (Transatlantická zóna voľného obchodu) explicitne nezmieňuje. Dátum zverejnenia analýzy: 14.05.2014 Naspäť Nahlásiť chybu

program strany SMER-SD


Po voľbách po tom, čo ste nachytali nejakých voličov, ste im povedali, že zabudnite, je po voľbách a nič nebude a tie najpodstatnejšie veci, na ktorých stáli programy vašich politických strán, sa vôbec neobjavujú v programovým tézach. SDKÚ napríklad hovorila, že chce stopercentnú materskú dovolenku, alebo že chce na rok predĺžiť materskú dovolenku, ďalšie strany som teraz spomenovával, všetko toto jednoducho vypadlo. Voliča nalákali, keď vtáčka lapajú, pekne mu spievajú. Teraz tam jednoducho nič nie je.

Štyri vyššie uvedené návrhy sa v programových tézach síce nevyskytujú, s materskou ale Fico nemá jednoznačne pravdu. Tézy totiž o nej hovoria: „Predĺžime materskú dovolenku a zvýšime materský príspevok v závislosti od možností verejných financií a reformy odvodov.“ Rovnako sa nedá ani úplne povedať, že by sa nič z hlavných volebných programových bodov do téz nedostalo: SDKÚ ako svoje priority deklarovala udržateľnosť verejných financií, zlepšenie podnikateľského prostredia, odstránenie bariér zamestnanosti, dôraz na rast vzdelania a boj proti korupcií. (pdf, s. 7) V úvode programu SaS sa píše: "V každom prípade začneme ako prvé presadzovať naše predstavy komplexnej reformy odvodov a sociálneho systému, známe aj ako Odvodový bonus." KDH a Most neidentifikovali svoje priority takýmto spôsobom. Minimálne pri SDKÚ a SaS sa programové priority, teda to, na čom ich programy "stáli" do programových téz vládnej koalície dostali.

tézach programu


A preto trošku sa čudujem, ale, ale na to som nedostal odpoveď od žiadneho z vás, že aj ty si sám povedal dobre, sme sa rozhodli, že Grécku sme nedali. Súhlasím. Lebo nebudeme rozdávať peniaze. Zároveň si povedal, ale, že dobre sme sa rozhodli, alebo dobré rozhodnutie bolo, že Íri dostali, lebo tí to aspoň vedeli využiť.

To, či R. Sulík povedal, že dobré rozhodnutie bolo, že Íri dostali (peniaze z eurovalu, pozn.), lebo tí to aspoň vedeli využiť alebo výrok s podobným obsahom sme nenašli. Aspoň nie v minulosti. Avšak ako reakciu na slová B.Bugára priamo v relácií Na telo R. Sulík uviedol, že "to Írsko, Portugalsko, že dostali peniaze fajn, to bolo dobre,..." Z daného výroku z diskusie sa dá vyvodzovať záver, že niečo v podobnom duchu R. Sulík povedal aj v predchádzajúcom období, samotný záznam takéhoto výroku sme však nenašli.


Totiž tam ešte treba aj povedať, že to zvýšenie (DPH) nie je na trvalo, ale je tam zabudované automatické zníženie na 19%, keď sa dosiahne deficit 3%.

Vláda schválila návrh zákona , ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Podľa „§ 85j Prechodné ustanovenia k úpravám účinným od 1. januára 2011 (1) " V období od 1. januára 2011 do posledného dňa kalendárneho roka, v ktorom Európska komisia (Eurostat) uverejní údaje o tom, že aktuálny schodok verejnej správy Slovenskej republiky je menej ako 3 %, je základná sadzba dane na tovary a služby 20 % zo základu dane. Skončenie obdobia uplatňovania základnej sadzby dane 20 % podľa prvej vety vyhlási Ministerstvo financií Slovenskej republiky všeobecne záväzným právnym predpisom."

návrh zákona


...tak na túto pracovnú skupinu dvakrát prišla Lucia Žitňanská, ktorá tam bola za SDKÚ s prázdnymi rukami...

Podľa portálu Webnoviny zastupovala SDKÚ Lucia Žitňanská.

Webnoviny


Vláda SMERu-sociálna demokracia postavila 141 km diaľnic a pripravila výstavbu 105 km nových úsekov cez PPP projekty.

Vláda Roberta Fica v skutočnosti zahájila výstavbu (resp. jej plánovanie) na spomínaných 105 km diaľnic cez PPP projekty na severnej D1, avšak financovanie týchto projektov nebolo dovedené do konca, preto tvrdenie o "pripravení výstavby" nie je úplne pravdivé. Ako Demagog.SK už v minulosti uviedol, podľa informácií na ndsas.sk sme narátali približne 78 km odovzdaných diaľnic a rýchlostných ciest v období Ficovej vlády. Pri zarátaní rozšírenia diaľnice D1 v úseku Bratislava-Trnava, je toto číslo približne 116 km. Ak by sme zarátali aj úsek odovzdaný 28. októbra 2011 R1 "Pr1bina" (45,9 km) potom by sme už mierne prekročili deklarované číslo.

skutočnosti

ndsas.sk


Keď sme v roku 2009 preberali úrad, dosahoval dlh Bratislavského samosprávneho kraja až 46,09%....na konci apríla tohto roka (2017) dostali dlh župy na úroveň 28,25%

Po vypocitani miery zadlzenosti Bratislavskeho samospravneho kraja v rokoch 2009 a 2017 pouzitim rovnice celkovy dlh= bankove uvery a vypomoci + dlhodobe zavazky- uvery od SFRB/ bezne prijmy predchadzajuceho roka, porovnanim tejto hodnoty s nezavislymi analyzami ako napr. Novotna, Chomjakova (2017) alebo 'Hodnotenie financneho zdravia' na stranke hospodarenieobci.sk, a naslednym porovnanim s Fresovym tvrdenim, je na mieste tvrdit, ze sa v tomto pripade jedna o zavadzanie nakolko v roku 2009 sa jednalo o hodnotu 20.3%, nie 46,09% ako tvrdi Freso a niekolko clankov na stranke Bratislavskeho samospravneho kraja. Da sa preto usudit, ze za tvrdenim stoji zamer vylepsit image hospodarenia Fresovho uradu.


Ak sa zastaví projekt, ktorý bol pripravený. On je zastavený v podstate. Ak sa projekt zastaví, kde len stavebné práce majú hodnotu 72 miliard korún, to sú všetko cudzie peniaze z vonku, pani premiérka nepozná odpoveď, ako stavať diaľnicu medzi Dubnou Skalou a Košice. Jednoducho nepozná.

72 mld. predstavujú náklady na Ficom uvádzaný projekt- prvý PPP balík (päť úsekov medzi Martinom a Prešovom), zrušenie ktorého oznámil pár dní pred reláciou Ján Figeľ. Rovnaké náklady by mal mať napríklad aj tretí balík (teda na výstavbu úsekov Hričovské podhradie - Lietavská Lúčka, Lietavská Lúčka - Višňové, Višňové - Dubná Skala, privádzač Lietavská Lúčka – Žilina).

zrušenie ktorého oznámil


...povinné kvóty sme odmietli, dokonca odmietli sme to dvakrát v parlamente.

TASR informovala, že prvýkrát odmietli poslanci NR SR zavedenie povinných kvót na prerozdelenie utečencov v hlasovaní 24. júna, kedy proti hlasovalo 125 poslancov. Druhýkrát sa hlasovalo 17. septembra, kedy odmietnutie kvót svojim hlasom podporilo 115 poslancov, informuje SITA . Výrok hodnotíme ako pravdivý.

TASR 125 SITA


Priamu podporu regionálnych výrobcov doslova zakazuje súčasné znenie zákona o verejnom obstarávaní a my ako strana (ĽSNS, pozn.) sme predložili do parlamentu novelu  zákona o verejnom obstarávaní (...) naša novela neprešla ...

Návrh novely Zákona o verejnom obstarávaní (ZVO) od štyroch poslancov Ľudovej strany Naše Slovensko bol do NR SR doručený 18. augusta 2017. Dňa 19. septembra 2017 bol tento návrh v rámci 19. schôdze parlamentu zamietnutý. Súčasné znenie ZVO je postavené na piatich hlavných princípoch: rovnakého zaobchádzania, nediskriminácie hospodárskych subjektov, transparentnosti, proporcionality, a hospodárnosti a efektívnosti. Znenie zákona prikazuje rovnaké zaobchádzanie s uchádzačmi verejného obstarávania. Výrok hodnotíme ako pravdivý. Podľa §10 zákona č. 343/2015 Z. z. o verejnom obstarávaní a o zmene a doplnení niektorých zákonov platí nasledovné: (2) Verejný obstarávateľ a obstarávateľ musia dodržať princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality a princíp hospodárnosti a efektívnosti. (3) Príprava a zadávanie zákaziek, koncesií a súťaže návrhov sa nesmú realizovať so zámerom nedovoleného uplatnenia výnimky z tohto zákona alebo narušenia hospodárskej súťaže bezdôvodným zvýhodnením alebo znevýhodnením určitých hospodárskych subjektov. (4) Voči hospodárskym subjektom z členských štátov sa uplatnia rovnako výhodné podmienky pri zadávaní zákaziek a zadávaní koncesií ako tie, ktoré sa uplatnia voči hospodárskym subjektom z tretích štátov pri vykonávaní Dohody o vládnom obstarávaní alebo inej medzinárodnej zmluvy, ktorou je Európska únia viazaná. Dokument Princípy verejného obstarávania Úradu pre verejné obstarávanie podrobnejšie špecifikuje rozpory s princípmi zákona. Princíp nediskriminácie sa uplatňuje hlavne z dôvodu zamedzenia subjektívneho hodnotenia a diskriminácie teritoriálne vzdialených či zahraničných záujemcov ( .pdf , s. 1). V rámci 19. schôdze NR SR so začiatkom 5. septembra 2017 boli predložené dva návrhy na novelu ZVO. Jeden od poslancov strany MOST-Híd Petra Antala, Bélu Bugára a Gábora Gála, druhý od poslancov strany ĽSNS Mariana Kotlebu, Rastislava Schlosára, Milana Uhríka a Martina Beluského. Prvý návrh bol schválený 14. septembra 2017 a vstupuje v účinnosť 1. novembra 2017. Hlavnou časťou druhého návrhu bolo vloženie §34a, ktorý mal (vrátane nadpisu) znieť nasledovne: „§34a Pôvod na území Slovenskej republiky Verejný obstarávateľ alebo obstarávateľ môže požadovať, aby bol uchádzač alebo záujemca občanom Slovenskej republiky alebo právnickou osobou, ktorej konečnými vlastníkmi sú výlučne alebo prevažne občania Slovenskej republiky alebo právnické osoby so sídlom na území Slovenskej republiky.“ ( .rtf , s. 2). Tento návrh bol 19. septembra 2017 zamietnutý . Dátum zverejnenia analýzy: 25.10.2017 Naspäť Nahlásiť chybu

343/2015 Z. z.
.pdf
schválený
.rtf
zamietnutý


Nehanbím sa za žiadnu prácu, ktorú som po skončení vysokoškolského štúdia vykonával. Pôsobil som ako podnikový právnik v rôznych organizáciách, ak chcete spomeniem Stavoprojekt Nitra, Jednota Nitra a ešte predtým Investičná výstavba energetiky Slovenska. Všade vo funkcii podnikový právnik.

Výrok hodnotíme ako pravdivý, keďže podľa dostupných informácii pracoval Pavol Hrušovský v rôznych hospodárskych organizáciách vo funkcii právnika od roku 1978 do roku 1990. Hoci nevieme s určitosťou potvrdiť či pracoval v Stavprojekt Nitra a Investičná výstavba energetiky Slovenska, výrok hodnotíme ako pravdivý.

pracoval SITA Aktuálne.sk prezidenta


Kým my, v prípade Európskej charty menšinových alebo regionálnych jazykov sme prijali tie maximálne možné záväzky, ktoré postupne napĺňame, tak maďarská strana prijala minimálne záväzky a aj s ich napĺňaním má problém.

Európska charta regionálnych alebo menšinových jazykov stanovuje v článku 2. bod 2. toto: "2. Vo vzťahu ku každému jazyku, ktorý sa uvedie pri ratifikácii, prijatí alebo schválení podľa článku 3, sa každá zmluvná strana zaväzuje uplatňovať minimálne 35 odsekov alebo písmen vybratých z ustanovení časti III tejto charty, pričom najmenej tri musia byť vybraté z článkov 8 a 12 a po jednom z článkov 9, 10, 11 a 13." Záväzky jednotlivých krajín sú uverejnené tu . Slovenská republika sa vo svojej ratifikácií v roku 2001 zaviazala dodržiavať Chartu pri rôznych jazykoch rôzne. Pri maďarskom jazyku sa zaviazala dodržiavať až 53 odsekov. To však nie je maximum, ktoré Charta definuje. Maďarská republika sa zaviazala napĺňať 46 odsekov, teda vyššiu ako minimálnu hranicu. Či má MR s napĺňaním odsekov problém, nedokážeme overiť.

tu


...pred troma rokmi by bol najlepší a historický a rekordný (výsledok v nehodovosti na cestách na Slovensku, pozn.)...

Podľa štatistiky Ministerstva vnútra, bol rok 2011 (PowerPoint) s najnižšou nehodovosťou na Slovensku, ak však porovnáme výsledky nehodovosti aj s rokmi 2012 a 2013, tak zistíme, že nehodovosť dosiahla nové minimá. Ministerstvo uviedlo, že za rok 2011 došlo k 14 991 nehodám (resp. 15 001 podľa ofic. štatistiky za rok 2011 ), pričom tento počet predstavuje najnižší počet nehôd v histórii Slovenska. Podľa tejto štatistiky bol počet usmrtených na úrovni 324. V roku 2012 bol počet nehôd nižší a to na úrovni 13 945, pričom počet usmrtených bol na úrovni 296. V roku 2013 bol počet nehôd na úrovni 13 586, teda ešte nižší ako v roku 2012 a 2011. Počet usmrtených v roku 2013 bol na úrovni 223. Dátum zverejnenia analýzy: 16.06.2014 Naspäť Nahlásiť chybu

najnižšou nehodovosťou

počet nehôd


Máme jeden z najvyšších hospodárskych rastov, Slovensko a Česká republika patria ku krajinám EÚ, ktoré majú tak vysoký hospodársky rast, že tvoria s ďalšími pár krajinami ťahúňa ekonomiky v Európe a dnes každý konštatuje, že keby región V4 tak dobre neťahal, ako ťahá v posledných dvoch, troch rokoch, tak celá eurozóna a celá EÚ by mala problém s hospodárskym rastom.

Výška nárastu hrubého domáceho produktu (HDP), ktorým zvykneme vyjadrovať hospodársky rast štátu, je v prípade Slovenska i v Českej republiky skutočne nadpriemerná (v porovnaní s priemerom Európskej únie a eurozóny). Priemerný nárast HDP v krajinách Európskej únie bol za druhý kvartál 2017 2,2 % a v krajinách eurozóny 2,3 %, pričom Slovenská republika dosiahla 3,1 % a Česká republika 4,5 %. Napriek rýchlemu rastu však dosahujú podpriemernú hodnotu celkového reálneho HDP. Podľa údajov (US dollars/capita) OECD z roku 2016 predstavuje slovenské HDP 30 619, české HDP 35 127,4 a priemerné v EÚ 39 632,3. Výrok Roberta Fica preto považujeme za zavádzajúci.

údajov
rast
indikátoru
HDP
.pdf
OECD
článku
článku
.pdf
Článok
textu
14. februára 2016
13. marca 2016
26. novembra 2016
júla 2015


Ak som si prečítal stanovisko Kresťanskodemokratického hnutia, tak KDH sa postavilo za svojho ministra, tak teraz si celkom neviem dobre predstaviť, že by premiérka išla proti záujmu jedného z koaličných partnerov.

Stanovisko o tom, že KDH stojí za Uhliarikom uviedol najskôr len sám Uhliarik. Oficiálne stanovisko ku kauze Pfizer je na webovej stránke KDH zverejnené od 16. januára 2010, pričom sa v ňom píše, že všetko prebehlo transparentne.

Uhliarik.
Oficiálne stanovisko


(R. Kaliňák: Opozícii sa nepáči ani len to, že chceme zaradiť poslancov do vyššej kategórie platenia daní.) Radoslav Procházka: Ktorej opozícii? Mňa sa na to pýtal redaktor z Pravdy, povedal som, že s tým nemám problém. Potom som sa dočítal v Pravde, že opozícia je proti tomu.

Vyjadrenie Radoslava Procházku ohľadne vyššieho zdanenia politikov sa nám v článkoch denníku Pravda nepodarilo nájsť. Na túto tému sa však za KDH vyjadril Július Brocka. V článku z 25. mája 2012, portál pravda.sk uvádza:

pravda.sk


Prečo ste stiahli v piatok Čentéša? Stiahli ste ho preto lebo vám zavadzal pri realizácii tohto kontrolného mechanizmu a pán doktor Čentéš sa priznal v priamom prenose. Doktor Čentéš v piatok povedal: Vzdávam sa tejto  kandidatúry preto lebo nechcem byť volený v prostredí korupcie a podozrenia z kupovania poslancov.

Podľa vyjadrenia Sulíka mu Čentéš ústne oznámil dôvody, prečo odstupuje z kandidatúry: "Táto voľba je pod takými podozreniami z údajného podplácania a z údajného vydierania poslancov, navyše prebieha to vyšetrovanie, on s takouto voľbou nechce byť spájaný." Avšak to, že by šlo o vedomé stiahnutie Čentéša z voľby nebolo možné overiť.

vyjadrenia


Antisemitské poznámky mali aj čurillovci a tiež sa ich zastávate.

Robert Kaliňák odkazuje na úsek nahrávky, ktorý zachytáva konverzáciu vyšetrovateľov NAKA okolo Jána Čurillu. V nahrávke sa vyšetrovatelia bavia o názve plánovanej akcie pod názvom Kaifáš, ktorý poslanci strany Smer-SD v minulosti hodnotili ako antisemitskú. V prípade názvu policajnej akcie ide však o frazeologizmus, ktorý bolo použitý v rámci série biblických názvov vyšetrovaní. Nie sú dostupné informácie, ktoré by naznačovali, že vyšetrovatelia Ján Čurilla, Pavol Ďurka a František Vojtuša v minulosti urobili antisemitské vyhlásenia. Výrok hodnotíme ako neoveriteľný.

Nahrávka, na ktorú odkazuje Robert Kaliňák, zachytáva rozhovor vyšetrovateľov NAKA – Jána Čurillu, Pavla Ďurku a Františka Vojtuša. Počas rozhovoru vyšetrovatelia spomínajú názov pripravovanej akcie súvisiacej s podozreniami voči Marekovi Parovi, ktorý zastupoval Mariana Kočnera a policajného exprezidenta a súčasného poslanca Tibora Gašpara. Názov akcie niesol názov “ Kaifáš ”. Meno biblickej postavy veľkňaza Kaifáša policajti prevzali z prirovnania „od Annáša ku Kaifášovi“, ktoré sa používa na označenie človeka, ktorý behá od jedného úradu k druhému, len aby niečo vybavil. Držia sa tak série biblických názvov, ktorú rozbehli akciou Boží mlyn, pokračovali názvami Očistec, Judáš, Mýtnik alebo Farizej.

Predseda strany Smer a súčasný predseda vlády Robert Fico označil vyšetrovateľov NAKA za antisemitov práve kvôli názvu Kaifáš (čas 46:01). Marek Para považuje názov Kaifáš za znevažujúci voči jeho osobe, pretože ako je uvedené v Biblii , išlo o veľkňaza židovského pôvodu, ktorý sa podieľal na odsúdení Ježiša na smrť.

Marek Para zároveň zvolený názov spája s jeho výpoveďou u Jána Čurillu, kde podľa jeho slov o svojom židovskom pôvode hovoril. Tvrdí, že predtým, než bol vzatý do väzby v súvislosti s obvinením zo zločinu založenia, zosnovania a podporovania zločineckej skupiny, vypovedal u Jána Čurillu ako potenciálne poškodený o telefonáte, v ktorom ho nemenovaná osoba urážala za židovský pôvod. Podľa Paru bol pri jeho výpovedi aj vyšetrovateľ Pavol Ďurka, ktorého označuje za autora názvov policajných akcií vrátane akcie “Kaifáš,” pretože práve Ďurka bol podľa Parových slov “na rôznych festivaloch, v prítomnosti médií a v prítomností Lipšica oslavovaný za to, že je kreatívny pri vymýšlaní názvov týchto káuz.”

Na názov akcie odkazuje pravdepodobne aj Robert Kaliňák v tomto výroku. Za antisemitov spomínaných vyšetrovateľov neskôr označil aj súčasný poslanec Smer-SD Ľuboš Blaha.

Nahrávky v kauze “čurillovci” strana Smer-SD v minulosti zverejňovala prostredníctvom verejnej projekcie v Národnej rade, pričom v tom čase nahrávky nemali k dispozícii ani obhajcovia obvinených vyšetrovateľov. Niektoré pasáže nahrávky boli na tlačovej besede strany dokonca úmyselne odvysielané v rozpore so skutočnosťou, a na manipuláciu s nimi upozorňovali viaceré nezávislé médiá.

názov
Kaifáš
prevzali
série
označil
uvedené v Biblii
vzatý
Parových slov
označil
zverejňovala
v rozpore
upozorňovali


Progresivita je aj v ČR. Pravicová vláda v ČR opúšťa rovnú daň a zvyšuje dane.

R. Fico hovorí o dani z príjmu. Minister financií ČR M. Kalousek pri snahe o šetrenie navrhuje ako jedno z opatrení zvýšenie dane z príjmu z 15 % na 16 %, ale taktiež progresívne zdanenie. Pri príjme nad 100 tisíc českých korún mesačne by mala byť daň z príjmu na úrovni 31 %. Inými slovami v prípade presadenia tohto opatrenia by išlo o zrušenie rovnej dane z príjmu a zavedenie progresivity. ČSSD navrhuje dokonca progresívnu daň 38 % pre ľudí zarábajúcich nad 1,2 milióna korún a taktiež zvýšiť daň z príjmu pre podniky z 19 % na 21 %. Evidentné je, že ČR zatiaľ rovnú daň neopúšťa ako tvrdí R. Fico. Všetko je zatiaľ len v rovine úvah maximálne návrhov. Dátum zverejnenia analýzy: 05.03.2012 Naspäť Nahlásiť chybu

zvýšenie navrhuje


Mala naštartovanú ekonomiku, veď vy ste v roku 2006, pán Fico...

Ako je vyššie uvedené podľa rastu HDP, Robert Fico prevzal naštartovanú ekonomiku.


Ja som veľmi jasne podal trestné oznámenie, napr. v prípade privatizácie SPP.

V decembri 2007 NR SR uznesením požiadala vládu SR (v tom čase bol premiérom R.Fico) o predloženie správy o priebehu privatizácie Slovenského plynárenského priemyslu, a. s.. V oficiálnom dokumente - Správa o procese privatizácie SPP (.rtf) sa uvádza, že (str.12) Úrad špeciálneho prokurátora v Bratislave začal trestné stíhanie pre trestný čin porušovania záväzných pravidiel hospodárskeho styku podľa § 127 ods. 1 Trestného zákona 7. apríla 2003. Trestné stíhanie však bolo zastavené uznesením vyšetrovateľa Policajného zboru SR z 21. februára 2006, a to z dôvodu, že nový Trestný zákon už trestný čin porušovania záväzných pravidiel hospodárskeho styku nepozná. Skutočnosť, že toto trestné oznámenie podal R.Fico uvádza na svojom blogu I.Mikloš, ktorý sa vyjadruje k tvrdeniam R. Fica vo vzťahu k privatizácii SPP. " V rokoch 2003 – 2005 bolo vo veci privatizácie SPP vedené trestné stíhanie na základe podnetu podaného R. Ficom ." Celý článok I. Mikloša si môžete prečítať TU .

Správa o procese privatizácie SPP
(.rtf)
TU


Táto zmluva musí získať 76, podľa ústavy, teda 76, väčšinu poslancov Národnej rady.

Výrok hodnotíme ako pravdivý. Podľa čl. 84 ods. 3 Ústavy je na vyslovenie súhlasu s medzinárodnou zmluvou potrebná nadpolovičná väčšina hlasov všetkých poslancov Národnej rady, teda minimálne 76 poslaneckých hlasov.

Ústavy


Toto je parciálny problém preto, lebo my riešime to, že 87% všetkých živnostníkov platí odvody z minima.

J. Richter správne uvádza, že 87% všetkých živnostníkov platí minimálne odvody resp. odvody z minima. Denník SME 29. mája 2012 odvolávajúc sa na Sociálnu Poisťovňu priniesol informáciu, že odvody si dnes platí 249-tisíc živnostníkov, z toho minimálne odvody 87 percent z nich. Dátum zverejnenia analýzy: 11.06.2012 Naspäť Nahlásiť chybu

SME


To, čo ste povedali k prvému pilieru (dôchodkového systému, pozn.), veľmi pekne ďakujem za to, že ste to povedali, pretože ak by ste to naozaj čítali, tak je neudržateľný prvý aj druhý pilier v kope, ten dôchodkový systém ako celý je neudržateľný a Rada solidarity a rozvoja, nie my, nie vláda Slovenskej republiky, ale zamestnávatelia, mimovládne organizácie, cirkvi, odbory, všetci jasne povedali, že ten systém je nastavený zle a ja naozaj som veľmi prekvapený, že si to nechcete pozrieť a nechcete si pred tou pravdou otvoriť oči, že ten systém je naozaj pomerne nafúknutá bublina.

Podľa našich zistení súčasný dôchodkový systém pokladá za neudržateľný Asociácia zamestnávateľských zväzov a združení SR, Konfederácia odborových zväzov SR, experti z Konzervatívneho inštitútu M. R. Štefánika, INESS a INEKO či expert zo spoločnosti Alianz - Slovensko d. s. s. Stanovisko Rady solidarity a rozvoja , v ktorej sú zastúpené skupiny o ktorých hovorí Robert Kaliňák zastáva rovnaké stanovisko. Výrok je preto pravdivý. Viceprezident Asociácie zamestnávateľských zväzov a združení SR Rastislav Machunka uviedol v relácii Komentáre na STV 2 zo dňa 30. mája 2012 k téme dôchodkového systému podľa webovej stránky asociácie , že je treba hľadať riešenia na to, aby bol tento systém do budúcna udržateľný. Podľa agentúry SITA (Pravda.sk) sa rovnako Konfederácia odborových zväzov SR vyjadrila, že ochudobňovanie priebežne financovaného verejného systému dôchodkového zabezpečenia odvodmi do súkromných fondov je neudržateľné.

Rady solidarity a rozvoja
webovej stránky asociácie
SITA
reformnavlada.sk
webovej stránke


V Slovenskom pozemkovom fonde sme dovolili opozícii, aby bola v pozemkovej rade.

Ako sa uvádza na stránkach Slovenského pozemkového fondu , za fakt, že v Rade SPF sedia aj zástupcovia opozície, môže zákon č. 285/2008, ktorý zmenil pôvodný zákon z roku 1991. Tento zákon predkladala parlamentu vláda. Hovorí sa v ňom, že: "členov rady volí a odvoláva Národná rada Slovenskej republiky, a to šiestich členov na návrh vlády a piatich členov na základe princípu pomerného zastúpenia politických strán a politických hnutí, za ktoré boli poslanci zvolení do Národnej rady Slovenskej republiky."

stránkach Slovenského pozemkového fondu


Pretože Ústavný súd, ktorý, ktorého výrok rešpektujeme a nevítame, ako slovenská vláda súčasná, nevítame ho, potvrdil v otázke zdravotných poisťovní ten zvrátený stav, kedy bez akéhokoľvek podnikateľského rizika, bez akéhokoľvek podnikateľského rizika patrí majiteľom súkromných zdravotných poisťovní zisk z peňazí ľudí...

V otázke podnikatelského rizika zdravotných poistovní zastáva opacný názor napríklad Združenie zdravotných poistovní, ktoré vo svojom dokumente "Trendy v zdravotnom poistení a financovanie zdravotníctva" ( .doc ) uvádza nasledujúce argumenty: " Z dravotná poistovna nesie viacero podnikatelských rizík. Jednak existuje slobodná volba poistovne (ak sa poistenci odhlásia, tak poistovna skrachuje – je to presne tak, ako ked na ambulanciu prestanú chodit pacienti – taká ambulancia musí zaniknút). Dalej - výber poistného nie je niecím automatickým (o výber poistného sa treba usilovat a výber nie je nikdy 100%). A nevhodným nákupom zdravotnej starostlivosti (zaobstaraním služieb) pre poistencov, môže vzniknút v poistovni deficit a platobná neschopnost a v konecnom dôsledku krach. Na tomto mieste treba pripomenút ustanovenie § 14 ods.1 zákona 581 (o zdravotnom poistení): 'Zdravotná poistovna je povinná po celý cas svojej cinnosti zabezpecovat platobnú schopnost; platobnou schopnostou zdravotnej poistovne sa rozumie schopnost trvale zabezpecovat vlastnými zdrojmi úhradu záväzkov vyplývajúcich z potvrdených prihlášok na verejné zdravotné poistenie a uzatvorených zmlúv'. Možnost tvorby zisku a jeho použitia je totiž nevyhnutnostou zabezpecovania platobnej schopnosti, garanciou plnenia záväzkov voci poistencom a garanciou plnenia záväzkov voci poskytovatelom. Pri nemožnosti tvorby zisku a jeho použitia stráca zabezpecovanie platobnej schopnosti opodstatnenie. Co v skutocnosti znamená platobná neschopnost zdravotnej poistovne vedia najlepšie poskytovatelia zdravotnej starostlivosti z nedávnych období. Okrem toho, existujú presné zákonné ustanovenia, co musí zdravotná poistovna splnit, aby vôbec zisk mohla vytvorit." I ked názory na rozsah rizika sa môžu rôznit, nie je pravda, že zdravotné poistovne nenesú žiadne podnikatelské riziko. Dátum zverejnenia analýzy: 31.01.2011 Naspäť Nahlásiť chybu

.doc


Že som nešiel dole za novinármi a nezačal som okiadzať svojich koaličných partnerov. Nerozprával som na jedného, že je idiot alebo neviem, na druhého, že psychiatrický pacient.

Boris Kollár v minulosti označil koaličného partnera za „farizeja“ či zľahčoval úroveň vzdelania ministerky. Výrok preto hodnotíme ako nepravdivý.

Kollár svojim výrokom poukazuje na ostatných koaličných partnerov, najmä Igora Matoviča a Richarda Sulíka. Tí sa v minulosti viackrát vyjadrili o koaličných partneroch spôsobom, aký vo výroku opisuje. Kollár sa však v minulosti rovnako dopustil používania invektív voči svojim koaličným partnerom. Poslanca Juraja Šeligu zo strany Za ľudí pomenoval nasledovne: „Niečo tak odporne farizejské ako je pán podpredseda Šeliga som v politike ešte nestretol. Tento morálny etalón, ktorý zo seba dostal, to je niečo úžasné." Okrem toho, že citát vyvracia jeho výrok z televíznej diskusie, Kollár sa takto dopustil aj ad hominem útoku.

Ďalším príkladom podobného Kollárovho správania je jeho výrok, v ktorom označil koaličnú kolegyňu Remišovú nasledovne: „Mrzí ma, keď sa k právnemu systému vyjadruje politička, ktorá má vyštudované bábkoherectvo.“ V tomto výroku spochybňuje legitimitu Remišovej vyjadrovať sa k právnickým témam kvôli jej vzdelaniu v odbore bábkoherectvo. V skutočnosti však dosiahla ďalšie tri stupne vzdelania, okrem iného aj na CERIS v Bruseli či prestížnej francúzskej univerzite Sorbonne.

V rovine duševných chorôb sa Kollár vyjadril (01:02 min) o konflikte strán OĽaNO a SaS takto: „Tento konflikt vyvolali títo dvaja a oni ho musia aj urovnať. Túto psychiatriu treba ukončiť buď tak alebo onak.“

Aj v statuse na Facebooku podrobil svojich partnerov kritike. V príspevku z 9. júla 2021, ktorý už medzičasom nie je dostupný, o strane SaS napísal , že ich „vždy zaujíma len záujem a blaho podnikateľov, na ľudí kašlú. Vôbec sa nedivím ich reakcii. Kedy oni už len stáli na strane ľudí?“ SaS vtedy nechcela podporiť zmenu Ústavy umožňujúcu referendum o skrátení volebného obdobia.

Vzhľadom k uvedeným príkladom hodnotíme výrok Borisa Kollára ako nepravdivý. Aj on sa dopustil útokov na svojich koaličných partnerov, ktorých dehonestoval kvôli dosiahnutému vzdelaniu či ich označil za „farizejov“.

pomenoval označil dosiahla CERIS vyjadril príspevku napísal


...príkladom sú prídavky na deti pre slovenské opatrovateľky v Rakúsku, ktoré chcela rakúska vláda indexovať. Znovu je to Európska komisia, ktorá tlačí na Rakúsko, aby legislatívu zmenilo.

Rakúsko schválilo indexáciu prídavkov na deti cudzincov 24. októbra 2018. Európska komisia (EK) sa kontroverznému zákonu venuje a poukazuje na jeho nesúlad s legislatívou EÚ od jeho prijatia v októbri 2018 až do súčasnosti, kedy na Rakúsko apeluje už aj Rumunsko na čele predsedníctva Rady EÚ. Rakúsku hrozí žaloba na Súdnom dvore EÚ. Šimečkov výrok hodnotíme ako pravdivý. Ako informuje vo svojom článku SME , k novému zákonu sa okamžite po jeho prijatí v októbri 2018 vyjadril aj hovorca EK Christian Wigand, ktorý vyjadril záujem o následné preskúmanie jeho zlučiteľnosti s právom EÚ. Dodal, že indexácia nie je v EÚ dovolená. Kontroverzný zákon nadobudol účinnosť začiatkom roku 2019 – 24. januára 2019 exekutíva EÚ reagovala oznámením začatia právneho konania voči Rakúsku kvôli neplneniu povinností vyplývajúcich z legislatívy EÚ. Základným stanoviskom EK je, že legislatíva EÚ o koordinácii systémov sociálneho zabezpečenia nepovoľuje znižovanie peňažných dávok len preto, že má dotknutá osoba trvalé bydlisko v inom členskom štáte. „ V Európskej únii neexistujú žiadni druhoradí pracovníci, ani žiadne druhoradé deti, “ upozornila vo svojom vyjadrení, ktoré ponúkol vo svojom článku portál euractiv.sk , eurokomisárka pre sociálne záležitosti Marianne Thyssenová.

SME

euractiv.sk


...my tu predsa máme v našom zákonníku práce tých 6 stupňov náročnosti pracovných miest...

Šesť stupňov náročnosti práce je obsiahnutých v zákone č. 311/2001 Z.z známom aj ako Zákonník práce. Prostredníctvom nich sa určujú sadzby minimálnych mzdových nárokov, na základe ktorých zamestnávatelia odmeňujú svojich zamestnancov ak to nie je inak dohodnuté v kolektívnej zmluve. Výrok hodnotíme ako pravdivý.

zákone zákona .pdf sadzby


Prečo v celej veci mlčí aj vedenie Trenčianskeho samosprávneho kraja (...) Mlčky sa prizerá na to šialené zaobchádzanie so životným prostredím i ľuďmi v tomto kraji a ani len nepripomienkovalo konanie o vplyvoch na životné prostredie.

Tvrdenie Renáty Kaščákovej pochádza z blogu a týka sa dopadov rozširovania ťažby v 12. ťažobnom poli DP Nováky. Trenčiansky samosprávny kraj (TSK) nepripomienkoval návrh Hornonitrianskych baní Prievidza vo veci vplyvu na životné prostredie. Hoci o miere negatívnych dopadov na životné prostredie ide o spornú a nedoriešenú otázku, výrok hodnotíme ako pravdivý.

Krajský koncept ochrany životného prostredia má v TSK na starosti Odbor investícií, životného prostredia a vnútornej prevádzky, konkrétne Oddelenie investícií, životného prostredia a územného plánovania . K jeho hlavným kompetenciám patrí vydávanie stanovísk k zámerom, podliehajúcim posúdeniu vplyvov na životné prostredie a stanovísk k operačným programom v rámci medzirezortného pripomienkovania.

Kaščáková naráža na povolenie ťažby uhoľných zásob v 12. ťažobnom poli v ťažobnom úseku Nováky, dotknutými územiami sú pritom obce Nováky, Koš, Opatovce nad Nitrou (okres: Prievidza). TSK nemal vo veci vplyvu ťažby na životné prostredie pripomienky. V záverečnom stanovisku (. pdf , s. 19) je uvedená jediná pripomienka TSK a tá sa týka zásahov do krajinnej štruktúry v podobe prekládok vodných tokov Nitra a Handlovka, železničnej trate a iných sietí. TSK so zámerom súhlasí, problém vidí len v územnoplánovacej dokumentácii.

Zámer HBP o rozšírení ťažby naopak ostro kritizovali Kúpele Bojnice a.s. spolu so Spoločenstvom vlastníkov súkromného lesa a pasienkov, ktoré sa obávajú ohrozenia a poškodenia liečivých termálnych prameňov. Bojnické kúpele sa v svojich pripomienkach k zámeru (. pdf , s. 20) odvolávajú na posudok znalca v oblasti životného prostredia, geológie, vodného a odpadového hospodárstva Doc. Ing. Michala Bartku, Csc., z roku 2011 a takisto na geologickú štúdiu Štátneho geologického ústavu Dionýza Štúra (ŠGUDŠ) o negatívnych dopadoch rozšírenia ťažby. Na záver správy o rozhodnutí Ministerstvo vyvracia tvrdenie Bojnických kúpeľov o hrozbe pre termálnu pramene. Tvrdí, že žiaden z citovaných zdrojov, ani výsledky geologických, hydrogeologických či ložiskových prác nepotvrdili interpretáciu prieniku termálnych vôd do banských vôd ani do banských priestorov (. pdf , s. 38).

Kúpele Bojnice, Spoločenstvo vlastníkov súkromného lesa a pasienkov so sídlom v Opatovciach nad Nitrou a jeden obyvateľ podali proti rozhodnutiu ministerstva rozklad . Tvrdia totiž, že neprebehla dostatočná diskusia na odbornej úrovni a hrozia tiež prievaly: " ...rozširujúca ťažba smerom k územiu kúpeľov zväčšuje depresie v Novákoch a presmerovanie vôd pritekajúcich do bojnickej vysokej kryhy, čo môže spôsobiť náhly prieval termálnych liečivých vôd do banských chodieb, čím nezvratne poškodí zdroje liečivých vôd."

Rozkladová komisia rozhodla , že je potrebné znova posúdiť vplyv na životné prostredie, keďže sa odbor ministerstva životného prostredia "n ezaoberal podrobným preskúmaním a vyhodnotením vecných námietok uvedených v podaných rozkladoch, nakoľko zistil také procesné pochybenie, v dôsledku ktorého je potrebné napadnuté rozhodnutie zrušiť ."

Aj zástupcovia mimovládnych organizácii vyzvali ministra Sólymosa, aby bolo zámerom štátu skôr utlmiť ako prehlbovať ťažbu, zdôrazňujú najmä negatívne dôsledky na zdravie ľudí a upozorňujú aj na stanoviská Európskej komisie. Tá sa vyjadrila, že: „ Podpora na výrobu elektriny z hnedého uhlia nízkej kvality vyťaženého na Slovensku je príkladom subvencií škodlivých pre životné prostredie. “ ( .pdf , s. 20)

blogu TSK konkrétne . povolenie pdf kritizovali pdf pdf rozklad rozhodla vyzvali .pdf


Dve tretiny voličov nevolili stranu Smer, ok odmietli vládu Roberta Fica, ale zástupcovia, ktorí boli zvolení dvoma tretinami voličov, neboli schopní zostaviť vládu.

Výrokom s podobnou tematikou sme sa už viackrát venovali, dokonca aj v tejto debate Denníka N sa Daniel Lipšic vyjadril: " Dve tretiny ľudí vo voľbách povedalo, že nechceme, aby tu vládol Robert Fico," , čo sme hodnotili ako pravdu. Nami zozbierané informácie ukazujú, že Žitňanskej výrok je pravdivý. Na základe výsledkov parlamentných volieb z 5. marca 2016 získali 2 264 473 hlasov politické subjekty, ktoré prekročili 5 % klauzulu a prepočítal sa im ich volebný zisk na mandáty. SMER-SD z toho získal 737 481 hlasov, z čoho vyplýva, že približne dve tretiny hlasov získali iné politické subjekty. Keďže strana SMER-SD mala v osobe Roberta Fica jasného kandidáta na post premiéra, voličské hlasy odovzdané pre stranu hodnotíme ako vyjadrenie podpory vláde Roberta Fica. Napriek tomu, že zvyšný počet mandátov, dve tretiny plus jeden, by jasne znamenal zisk ústavnej väčšiny, nebola možnosť zostaviť väčšinovú vládu. Všetci lídri parlamentných politických strán odmietli rokovať s Kotlebom, čím zostávalo na vznik vlády 87 mandátov. Neskôr odmietli národniari na čele s Dankom vstup do koalície SaS-OĽaNO-NOVA-SNS-Most-Híd-Sme rodina-Sieť, keď Danko vylúčil spoluprácu s OĽaNO-NOVA, so stranou Borisa Kollára a s kotlebovcami. Bez SNS by dané strany mali len 72 mandátov. Dátum zverejnenia analýzy: 17.05.2016 Naspäť Nahlásiť chybu

výsledkov Všetci vylúčil


My sme odovzdali 147 kilometrov diaľnic za štyri roky a ďalších 90 kilometrov diaľnic, ktoré sú rozostavané.

Ako sme už v minulosti uviedli , na základe informácií na ndsas.sk sme narátali približne 78 km odovzdaných diaľnic a rýchlostných ciest v období Ficovej vlády. Pri zarátaní rozšírenia diaľnice D1 v úseku Bratislava-Trnava, je toto číslo 116 km . Toto číslo sa blíži k proklamovaným 150 km až po zarátaní stále nedokončených úsekov rýchlostnej cesty R1, avšak potom nesedí počet rozostavaných úsekov v rozsahu 85 km.

uviedli


Ale ona (štatistika kriminality, pozn.) sa nerobí podľa etnického (princípu, pozn.).

Štatistika kriminality v Slovenskej republike sa uvádza v kategóriách podľa druhu kriminality, podľa názvu trestného činu a podľa štátnej príslušnosti. Ministerstvo vnútra SR taktiež zverejňuje mapy spáchaných trestných činov podľa policajných okresov. Etnický pôvod páchateľa trestného činu sa v daných štatistikách neuvádza. Výrok hodnotíme ako pravdivý.

Štatistika
mapy
článku
365/2004 Z. z.


My sme sa dostali k nemu v máji 2010 (k spisu Gorila pozn.) od takého celkom neštandardného zdroja.

Richard Sulík fakt, že kompromitujúci materiál vlastnil už pred rokmi, potvrdil viackrát. "Ako som sa dozvedel o Gorile? Na jar 2010 ma oslovil Daniel Krajcer s informáciou, že jeho známy nám vie poskytnúť materiál, ktorý hovorí o korupcii obrovského rozsahu. Súhlasil som, a tak sme sa (Juraj Miškov, Daniel Krajcer, jeho známy a ja) krátko nato stretli s človekom, ktorý sa predstavil ako bývalý vysoko postavený zamestnanec SIS."

dozvedel dostal prítomnosti


Ako niečo také, že bolo viacero kandidátov na predsedu nejakej strany a vlastne takýmto spôsobom sa vlastne udiala (po voľbách 2012, pozn.) poriadna súťaž pred očami verejnosti. Prvýkrát v histórii strán vrámci Slovenska.

Ak neberieme do úvahy 16. marca konajúcu sa voľbu predsedu SaS, kde súperia dvaja kandidáti na predsednícky post, a ani súťaž na predsedu strany KDH, ktorá sa udiala v roku 1991, ešte pred samostatnosťou Slovenska, tak voľba predsedu strany, v ktorej súťažili viacerí kandidáti sa udiala v roku 2010 v SNS a v roku 2007 v SMK a KDH, a taktiež v roku 1996, opäť v KDH. Nie je preto pravdou, že súťaž, ktorá prebehla v SDKÚ-DS v roku 2012, bola jedinou súťažou s viacerými kandidátmi na predsedu strany v histórii Slovenska. SDKÚ-DS: Prebehla v máji 2012 súťaž na predsedu strany, v ktorej mal súčasný predseda strany dvoch konkurentov L. Žitňanskú a V. Novotného. V novembri 2000 bol ako zakladateľ zvolený M. Dzurinda za predsedu SDKÚ. Predsedom zostal M. Dzurinda až do roku 2012. KDH : Posledný snem strany KDH v júni 2012, kde sa volil jej predseda, potvrdil v jej čele Jána Figeľa. Ten nemal v priamom súboji protikandidáta. Aj na sneme v roku 2009, kedy J. Figeľ nahradil po deväťročnom pôsobení na predsedníckej stoličke P. Hrušovského, neprebehla súťaž. V júni 2007 prebehla súťaž, keď Vladimír Palko kandidoval na predsedu KDH, snem však v tajnej voľbe potvrdil Pavla Hrušovského. Od roku 1990 do roku 2000 bol predsedom KDH J. Čarnogurský. V roku 1996 však kandidoval na podst predsedu strany M. Dzurinda, ktorý však neuspel a J. Čarnogurský zostal predsedom strany. V roku 1991 prebehla v KDH súťaž na post predsedu strany, vyzývateľom J. Čarnogurského bol J. Klepáč. Most-Híd: Na prvom sneme v júli 2009 bol zvolený za predsedu B. Bugár, ktorý bol jediný kandidát. Strana Most-Híd v septembri minulého roka síce nevolila kompletné predsedníctvo, delegáti však na tomto stretnutí predsa len niektorých členov tohto orgánu strany volili. SaS: V poslednej dobe sa skloňuje najmä snem strany SaS, ktorý sa uskutoční 16. marca 2013. Jeho hlavnou témou je voľba predsedu. O stoličku sa pobijú Richard Sulík s Josefom Kollárom. Tento snem nie je pre média prístupný. Podľa agentúry SITA, strana SaS mala svoj kongres 28. apríla 2012. Na kongrese delegáti strany vyjadrili dôveru R. Sulíkovi. Na ustanovujúcom kongrese v marci 2009 bol zvolený zakladateľ strany R. Sulík za predsedu strany. SNS : Takisto strana SNS si volila svojho predsedu v októbri 2012. Jediným kandidátom na post predsedu bol A. Danko. V roku 2010 však bola súťaž o post predsedu strany v SNS medzi J. Slotom a Annou Belousovovou a A. Švantnerom. Túto súťaž vyhral J. Slota. SMK: Súťaž v marci roku 2007 na post predsedu SMK, na ktorej sa zúčastnili P. Csáky a B. Bugár vyhral P. Csáky. Csáky Bugárovi ponúkol funkciu čestného predsedu, ten odmietol. V júni 2009 B. Bugár a ďalší poslanci opustili SMK a založili novú stranu. SMER-SD: Stranu SMER-SD založil súčasný predseda strany R. Fico, doposiaľ nemal vyzývateľa o predsednícky post. Snem strany SMER, ktorý volil svojho predsedu v roku 2010 v Ružomberku, bol prístupný pre médiá. Robert Fico nemal proti sebe žiadneho kandidáta, na stoličkách podpredsedov sa zmenilo jediné meno. Dátum zverejnenia analýzy: 11.03.2013 Naspäť Nahlásiť chybu

súťaž zakladateľ KDH snem nahradil kandidoval kandidoval súťaž zvolený stretnutí snem SaS SNS SNS súťaž Súťaž opustili SMER-SD zmenilo


Hlasmi fašistov prešli kandidáti na NKÚ. Pán predseda Andrássy. Ja som zvedavý, ako sa on teda teší z toho, že je zvolený hlasmi fašistov, lebo bez nich by zvolený nebol, aj podpredseda NKÚ boli zvolení hlasmi fašistov.

25. mája 2022 poslanci NR SR zvolili nového predsedu a podpredsedu Najvyššieho kontrolného úradu (NKÚ). Novým predsedom NKÚ sa stal Ľubomír Andrassy a podpredsedom Jozef Ivančo.

Predseda a podpredseda NKÚ sú volení nadpolovičnou väčšinou všetkých prítomných poslancov.

Zo 130 prítomných poslancov za Andrassyho hlasovalo 75 — takmer celý poslanecký klub OĽaNO a Sme rodina. Za kandidatúru Andrassyho hlasovalo aj 15 nezaradených poslancov. Desiati z nich sú bývalí členovia poslaneckého klubu ĽSNS. Koaličné strany SaS a Za ľudí návrh nepodporili.

Z uvedeného vyplýva, že bez desiatich hlasov bývalých členov poslaneckého klubu ĽSNS by sa Andrassy novým šéfom NKÚ nestal.

Za podpredsedu NKÚ poslanci zvolili Jozefa Ivanča. Zo 130 prítomných poslancov ho podporilo 68 zákonodarcov. Za jeho kandidatúru hlasovali aj dvaja bývalí členovia klubu ĽSNS.

Výrok hodnotíme ako pravdivý.

zvolili hlasovalo podporilo


Já chci připomenout, že od začátku 90. let po celou dobu rostl například počet lidí ve státním aparátu a rostly mzdové náklady. Moje vláda byla první, která je omezila o 8 % a zrušila desítky tisíc pracovních míst, které nebyly potřeba ve veřejném sektoru a přesunuly jsme je fakticky do sektoru soukromého prostě na trh práce.

Výrok hodnotíme jako pravdivý. Pokud počítáme poměr exportu k celkovému HDP České republiky, tak jde o 74% z celkového součtu, což by se dalo pokládat za téměř 80% jak tvrdí Petr Nečas a jak informují i například Finance.cz . Na základě dat Českého statistického úřadu o exportu z České republiky a jejího celkového HDP jsme došli (počítáno poměrem exportu na HDP) k číslu 74% za rok 2011. Za rok 2012 ještě nebyly zveřejněny ani celkové hodnoty českého exportu, ani celkového HDP.

Finance.cz dat HDP


Pán Fico svojho času hovoril, že z čísiel sa ľudia nenajedia, rast HDP to je len akési číslo.

Robert Fico ako premiér v roku 2012 povedal nasledovné: " Ľudia sa z čísel nenajedia, takže vláda bude musieť budúci rok byť podstatne agresívnejšia, pokiaľ ide o cenovú politiku, najmä vo vzťahu k potravinám a vo vzťahu k energiám, “ Výrok vyslovil po rokovaní vlády, na ktorom sa schvaľovala správa o makroekonomickom vývoji Slovenska, kde sa spomínala aj úroveň HDP, najmä v súvislosti s deficitom verejných financií vyjadrenom v percentách HDP. Výrok preto hodnotíme ako pravdivý.


Máme tu veľmi zlé štatistiky, takmer 50 percent rozvodov na počet sobášov ročne...

Podobný výrok overoval Demagog.SK 1. mája 2014. Podľa Kataríny Neveďalovej bola na Slovensku rozvodovosť na úrovni 50 %. Výrok sme hodnotili ako nepravdivý. Peter Kremský hovorí, že takmer 50 % sobášov za rozvádza. V skutočnosti ide o 42,9 %, teda okolo 43 %. Kremský nekorektne zaokrúhľuje toto číslo na takmer 50 %. Rozvodovosť takmer 50 % bola v rokoch 2006 (49 %), 2009 (48,1 %) alebo v roku 2010 (47,3 %). Za posledných 11 rokov je priemerná rozvodovosť na úrovni 44,2 %. Výrok hodnotíme ako nepravdivý.

Neveďalovej publikáciu


V januári, iba v januári to bolo 12 z 18. To sú dve tretiny.

Ak predpokladáme, že mal na mysli nárast výdavkov štvorčlennej rodiny o 18 eur a z toho nárast vplyvu balíčka o 12 eur, tak hovoril pravdu. Takéto údaje s rozdielom niekoľkých centov, uvádzajú v interpretácii vládnej správy aj Hospodárske noviny .

Hospodárske noviny


Kolegovia, ktorí chceli spraviť zmenu vo vedení (strany SDKÚ, pozn.), nemali dostatok hlasov, a naviac tak chceli spraviť, keď sme skončili tretí v eurovoľbách (…) a predbehli všetkých, ktorí tu so mnou stoja (v štúdiu - OĽaNO, SaS, SMK, pozn.).

Po voľbách do Európskeho parlamentu, v ktorých SDKÚ-DS obsadila tretie miesto, sa v strane udiali personálne zmeny, keď odišlo niekoľko členov, no na mimoriadnom sneme v septembri 2014 sa zúčastneným nepodarilo predsedu Pavla Freša odvolať. Výrok hodnotíme ako pravdivý. Ako informovali Hospodárske noviny 19.06.2014, vnútorné problémy SDKÚ-DS nastali v období, ktoré nasledovalo po voľbách do Europarlamentu z 24. mája 2014. Ćlenovia SDKÚ-DS žiadali od predsedu strany Pavla Freša personálne zmeny, kvôli kritike na Frešovu osobu, o ktorých sa hlasovalo na mimoriadnom sneme. Vo vedení SDKÚ-DS skončil jeden z podpredsedov Jozef Mikuš. Snem sa konal v septembri 2014 a Pavol Frešo po ňom zostal vo svojej funkcii . Jeho odporcom sa ho v Senici odvolať nepodarilo, keď za odvolanie Freša hlasovalo 160 delegátov, 48 bolo proti a dva hlasy boli neplatné. Proti Frešovi však hlasovala nadpolovičná väčšina prítomných delegátov. Stranícky súd, ktorý posudzoval výklad stanov, rozhodol, že pre odvolanie sa berú do úvahy pozvaní delegáti. Agentúra TASR informovala, že z podpredsedníckej stoličky v strane odišiel v novembri 2014 aj Martin Fedor. Druhý podpredseda Ivan Štefanec stranu opustil v januári 2015. Výsledky Štatistického úradu SR potvrdzujú, že SDKÚ skončila vo voľbách do Európskeho parlamentu 2014 na treťom mieste s dvomi obsadenými europoslaneckými kreslami. OĽaNO, SaS, SMK skončili za ňou so zhodným počtom jeden poslanec/poslankyňa.

Oficiálne výsledky volieb do Európskeho parlamentu 2014

Politická strana

Počet platných hlasov

Podiel platných hlasov v %

Počet mandátov

SMER – sociálna demokracia

135 089

24,09

4

Kresťanskodemokratické hnutie

74 108

13,21

2

Slovenská demokratická a kresťanská únia – Demokratická strana

43 467

7,75

2

OBYČAJNÍ ĽUDIA a nezávislé osobnosti

41 829

7,46

1

NOVA, Konzervatívni demokrati Slovenska, Občianska konzervatívna strana

38 316

6,83

1

Sloboda a Solidarita

37 376

6,66

1

Strana maďarskej komunity – Magyar Közösség Pártja

36 629

6,53

1

MOST – HÍD

32 708

5,83

1

informovali
funkcii
TASR
Druhý podpredseda
Výsledky
Štatistického úradu SR


60% absolventov vysokých škôl v EÚ sú ženy, tie sa nám nedostanú práve z tohto dôvodu, že sú istým spôsobom podceňované, kvôli tomu, že môžu sa stať potenciálne matkami, nedostanú tie lepšie pracovné miesta ...

Podiel žien absolvujúcich vysoké školy sa v posledných rokoch skutočne blíži k hranici 60%. Podľa údajov Eurostatu tvorili ženy približne 59% absolventov vysokých škôl v roku 2011 aj v roku 2012. Dátum zverejnenia analýzy: 09.04.2014 Naspäť Nahlásiť chybu

Eurostatu


Pred voľbami v roku 2010 ste tvrdili, že znížite daň (DPH, pozn.) na 16%, čo ste urobili? Zvýšili ste daň z pridanej hodnoty.

Pred voľbami v roku 2010 netvrdilo SDKÚ-DS alebo iné vtedy opozičné strany, že chcú znížiť sadzbu DPH na 16 %. V roku 2009 zazneli návrhy zo strany Mikloša a Sulíka o znížení DPH na 16 %. V roku 2010 však svoje návrhy neopakovali a nemali ich ani vo volebných programoch. Strana SaS vo volebnom programe uvádzala, že chce zjednotiť sadzby DPH na úroveň 18 %. Výrok hodnotíme ako zavádzajúci, keďže je pravdou, že vláda I. Radičovej po nástupe zvýšila sadzbu DPH na 20 %, no vyjadrenia pravicových strán na zníženie DPH na úroveň 16 % zaznievali ešte pred volebným rokom 2010. Ivan Mikloš a SDKÚ-DS sa začiatkom roka 2009 vyjadrovali pre zníženie daní a zavedenie rovnej dane na úrovni 16 % ako opatrenie proti kríze. Predseda SaS, Richard Sulík , deklaroval svoj zámer znížiť DPH na 16 % spolu so znížením odvodov a daní z príjmu. Tieto vyjadrenia pochádzajú z roku 2008. Samotné predvolebné programy 2010 SDKÚ-DS ( pdf. ), Most-Híd a ani KDH ( pdf. ) sa znižovania sadzby DPH nedotýkali. O zavedení jednotnej sadzby DPH, avšak vo výške 18 % pre obe sadzby dane DPH hovorila strana SaS ( pdf. s. 16). Po nástupe do úradu schválila vláda Ivety Radičovej zvýšenie DPH z 19 na 20%, pri zachovaní zníženej sadzby DPH na knihy, lieky a zdravotné pomôcky a zároveň zrušení šesťpercentnej sadzby dane na predaj poľnohospodárskych produktov. Vláda nastavila zvýšenú daň len dočasne a to do okamihu, kedy stlačí verejný dlh pod tri percentá hrubého domáceho produktu. Zvýšenie DPH označili ako " Ficovu daň ", ktorého vláda " nesie zodpovednosť za to, že Slovensko bude podľa odhadov hospodáriť tento rok s deficitom takmer osem percent z výkonu ekonomiky, hoci schodok by mal byť podľa medzinárodných pravidiel do troch percent hrubého domáceho produktu" . Dátum zverejnenia analýzy: 30.09.2013 Naspäť Nahlásiť chybu

Mikloš
Sulík
pdf.
Most-Híd
pdf.
pdf.
zvýšenie
Ficovu daň


85 exekútorov takto dostalo podporu (pre podporu zamestnávania mladých, pozn.).

Demagog.SK nezistil iné informácie, ktoré by potvrdili počet 85-tich exekútorov, ktorí dostali finančnú podporu pre zamestnávanie mladých ľudí, okrem tých, ktoré priamo pochádzajú od ministra Richtera. Podľa zistených informácii finančný príspevok na vytvorenie pracovných miest pre mladých ľudí dostal napríklad exekútorský úrad vedený Rudolfom Krutým . Výrok hodnotíme ako neoveriteľný.

Krutým


Ale našťastie tam, kde sú rozumní politici, ktorí nepoškodzujú svoje záujmy, alebo záujmy svojich krajín, svojej krajiny a ľudí, tak tam je aj štátne vlastníctvo, sú tam aj štátne monopoly, sú tam aj platení štátni manažéri a všetko funguje.

Paškovo tvrdenie o "rozumných politikoch" je hodnotový súd a tie nehodnotíme. Existujú však krajiny, ako napr. Francúzsko, kde štát vlastní štátne monopoly.

V Ekonomicko-informačnom materiály (pdf.), ktorý vypracovalo ministerstvo zahraničných vecí SR sa okrem iného píše:

"Energetická politika Francúzska

Francúzsko disponuje relatívne malými zdrojmi surovín na výrobu energie. Napriek tomu je dnes schopné zabezpečiť 75 % svojich energetických potrieb vďaka výrobe elektriny v jadrových elektrárniach, ktoré sú rozmiestnené po celom Francúzsku. Energetický priemysel vo Francúzsku tvorí 2,5 % z HDP a zamestnáva 230 000 osôb čo je 1 % z aktívnej populácie. Správcom elektrickej energie je štátna spoločnosť Electricité de France (EDF) . EDF je prvou svetovou spoločnosťou vo výrobe elektrickej energie. Direktívou EÚ dnes stratilo EDF svoj monopol na predaj elektrickej energie vo Francúzsku."

Ekonomicko-informačnom materiály